tripathysagar/odia_wiki huggingface dataset:
ମଧୁମିତା ରାଉତ ହେଉଛନ୍ତି ଜଣେ ଭାରତୀୟ ଶାସ୍ତ୍ରୀୟ ଓଡ଼ିଶୀ ନୃତ୍ୟ ଶିଳ୍ପୀ। ତାଙ୍କର ପିତାଙ୍କ ନାମ ଶ୍ରୀ ମାୟାଧର ରାଉତ ଓ ମାତା ଶ୍ରୀମତୀ ମମତା ଖୁଣ୍ଟିଆ। ସେମାନେ ତାଙ୍କର ଓଡ଼ିଶୀ ନୃତ୍ୟ ପ୍ରତି ଅବଦାନ ପାଇଁ ଜଣାଶୁଣା। ସେ ଦିଲ୍ଲୀରେ ଅବସ୍ଥାନ କରନ୍ତି। ଜୟନ୍ତିକା ଆସୋସିଏସନର ମାୟାଧର ରାଉତ ସ୍କୁଲ ଅଫ୍ ଓଡ଼ିଶୀ ଡ୍ୟାନ୍‌ସରେ ସେ ଓଡ଼ିଶୀ ନାଚ ଶିକ୍ଷା ଦିଅନ୍ତି। ବାଲ୍ୟଜୀବନ ଓ ଶିକ୍ଷା ସେ ପିଲାବେଳୁ ଦିଲ୍ଲୀରେ ଅଛନ୍ତି ଓ ନିଜ ପିତାଙ୍କଠାରୁ ସଙ୍ଗୀତ ଓ ନୃତ୍ୟ ଶିକ୍ଷା ଲାଭ କରିବା ସହିତ ସେଠାକାର ଭାରତୀୟ ବିଦ୍ୟା ଭବନ ସ୍କୁଲ ଏବଂ ଇନ୍ଦ୍ରପ୍ରସ୍ଥ ମହାବିଦ୍ୟାଳୟରୁ ଶିକ୍ଷା ଲାଭ କରିଛନ୍ତି। ସେ ଦିଲ୍ଲୀ ବିଶ୍ୱ ବିଦ୍ୟାଳୟରୁ ଇଂରାଜୀ ସାହିତ୍ୟରେ ସ୍ନାତକୋତ୍ତର ଉପାଧି ହାସଲ କରିଛନ୍ତି ଏବଂ ପ୍ରଦର୍ଶନାତ୍ମକ କଳାରେ ଡିପ୍ଲୋମା ଲାଭ କରିଛନ୍ତି। କାର୍ଯ୍ୟ ଜୀବନ ମଧୁମିତା ରାଉତ ତାଙ୍କ ପିତାଙ୍କ ପ୍ରତିଷ୍ଠିତ ମାୟାଧର ରାଉତ ଘରାନା ଓଡ଼ିଶି ନୃତ୍ୟ ଶୈଳୀକୁ ଆଗକୁ ବଢ଼ାଇବାର କାମରେ ଲାଗିଛନ୍ତି। ଏତଦ୍ ବ୍ୟତୀତ ସେ ହଙ୍ଗେରୀ ଭାଷାର କାବ୍ୟ ରଚନା, ଗେଟେଙ୍କ କବିତା ଉପରେ କୋରିଓଗ୍ରାଫିକ୍ ରଚନା, ନେଦରଲ୍ୟାଣ୍ଡର ବାଲିନୀୟ ନୃତ୍ୟଶିଳ୍ପୀ ଙ୍କ ସହିତ ଫ୍ୟୁଜନ ଡ୍ୟାନ୍ସ ଆଦି ତାଙ୍କ ରଚନାତ୍ମକତାର ଉଦାହରଣ। ସାମାଜିକ କାରଣଗୁଡ଼ିକପାଇଁ ନୃତ୍ୟର ମାଧ୍ୟମକୁ ବ୍ୟବହାର କରିବା, ଇଣ୍ଡିଆନ କ୍ୟାନସର ସୋସାଇଟି, ଦିଲ୍ଲୀ,  (ବିଶ୍ୱ ବନ୍ୟପ୍ରାଣୀ ପାଣ୍ଠି, ଭାରତ),  (କନ୍ୟଭ୍ରୁଣ ହତ୍ୟା ବିପକ୍ଷରେ ଅଭିଯାନ), ଆର୍ଟ ଅଫ ଲିଭିଂ ଏବଂ ସର୍ବହରାମାନଙ୍କର ଉନ୍ନତି ଆଦି ସ୍ଥାନରେ ସେ ନିଜର ନୃତ୍ୟ କଳା ଚାତୁର୍ଯ୍ୟର ପ୍ରଦର୍ଶନ କରିଛନ୍ତି । ନେଦରଲ୍ୟାଣ୍ଡସ୍ ଚ୍ୟାନେଲ ତାଙ୍କ ଉପରେ ଏକ ଡକୁମେଣ୍ଟାରୀ ଚଳଚ୍ଚିତ୍ର ନିର୍ମାଣ କରିଛନ୍ତି। ଷ୍ଟଗାର୍ଟ  (ଜର୍ମାନୀ) ଏବଂ ହଙ୍ଗେରୀୟ ଟେଲିଭିଜନ ତାଙ୍କ ନୃତ୍ୟକୁ ଭାରତ ଉପରେ ହୋଇଥିବା ଡକୁମେଣ୍ଟାରୀ ଫିଲ୍ମରେ ପ୍ରଦର୍ଶିତ କରିଛନ୍ତି । ସେ ଡଚ ଟେଲିଭିଜନଦ୍ୱାରା ନିର୍ମିତ, ଭାରତୀୟ ମୂଲ୍ୟବୋଧକୁ ବର୍ଣ୍ଣନା କରୁଥିବା ଚଳଚ୍ଚିତ୍ର, ଯାହା ପଶ୍ଚିମ ଇଉରୋପରେ ପ୍ରଶଂସିତ ହୋଇଛି, ସେଥିରେ ମୁଖ୍ୟ ଭୂମିକା ନିଭାଇଛନ୍ତି। ସେ ଭାରତ, ଆୟରଲ୍ୟାଣ୍ଡ, ଇଂଲାଣ୍ଡ, ସ୍କଟଲ୍ୟାଣ୍ଡ, ନେଦରଲ୍ୟାଣ୍ଡ, ଜର୍ମାନୀ, ବେଲଜିୟମ, ହଙ୍ଗେରୀ, ଅଷ୍ଟ୍ରିଆ, ସ୍ପେନ, ମୋରୋକୋ, ଫ୍ରାନ୍ସ, ପର୍ତ୍ତୁଗାଲ, ଜାପାନ, ଆମେରିକା ଆଦି ଦେଶର ପ୍ରମୁଖ ନୃତ୍ୟ ଉତ୍ସବରେ ନୃତ୍ୟକଳାର ପ୍ରଦର୍ଶନ କରିଛନ୍ତି। ସେ ମଧ୍ୟ ଆମେରିକା, ନେଦରଲ୍ୟାଣ୍ଡ, ଜାପାନ, ଏବଂ ଜର୍ମାନୀରେ ଓଡ଼ିଶୀ ନୃତ୍ୟ ଶିକ୍ଷା ଦିଅନ୍ତି। ରଚନା ସେ  " : , : , "   "ଓଡ଼ିଶୀ କ 'ଣ, କାହିଁକି ଏବଂ କେମିତି: ବିକାଶ, ପୁନରୁଦ୍ଧାର ଏବଂ କୌଶଳ  ନାମକ ପୁସ୍ତକ ରଚନା କରିଛନ୍ତି ଯାହା ବି.ଆର. ରିଦମ୍‌ସ, ଦିଲ୍ଲୀଙ୍କଦ୍ୱାରା ପ୍ରକାଶିତ ହୋଇଛି। ପୁରସ୍କାର ଓ ସମ୍ମାନ ସେ ଓଡ଼ିଶା ରାଜ୍ୟ ଘୁଂଗୁର ସମ୍ମାନ, ଉତ୍କଳ କନ୍ୟା ପୁରସ୍କାର, ମହିଳା ଶକ୍ତି ସମ୍ମାନ, ଭାରତ ନିର୍ମାଣ ପୁରସ୍କାର, ଓଡ଼ିଶା ଲିଭିଂ ଲିଜେଣ୍ଡ ପୁରସ୍କାର ୨୦୧୧ ପରି ଅନେକ ସମ୍ମାନ ହାସଲ କରିଛନ୍ତି।
ଅଭିଜିତ ବିନାୟକ ବାନାର୍ଜୀ  ବଙ୍ଗଳା:                        ; ଜନ୍ମ ୧୯୬୧  ଜଣେ ଭାରତରେ ଜନ୍ମିତ ଆମେରିକୀୟ ଅର୍ଥଶାସ୍ତ୍ରୀ । ବାନାର୍ଜୀଙ୍କୁ ୨୦୧୯ ମସିହାରେ ଏସ୍ଥର ଡଫ୍ଲୋ ଓ ମାଇକେଲ କ୍ରେମେରଙ୍କ ସ‌ହ  "ବିଶ୍ୱରେ ଦାରିଦ୍ର ଦୂରୀକରଣ କରିବାର ପ୍ରୟାସକୁ"  ନେଇ ଅର୍ଥଶାସ୍ତ୍ରରେ ନୋବେଲ ପୁରସ୍କାର ମିଳିଛି । ସେ ମାସାଚୁସେଟ୍ସ ଟେକ୍ନୋଲୋଜି ବିଶ୍ୱବିଦ୍ୟାଳୟରେ ଅର୍ଥଶାସ୍ତ୍ରର ଅଧ୍ୟାପକ । ଅଭିଜିତ ବାନାର୍ଜୀ ଓ ଏସ୍ଥର ଡଫ୍ଲୋ ନୋବେଲ ପୁରସ୍କାର ପାଇଥିବା ଷଷ୍ଠ ସ୍ୱାମୀ-ସ୍ତ୍ରୀ ଯୋଡି । ପ୍ରାରମ୍ଭିକ ଜୀବନ ବାନାର୍ଜୀଙ୍କ ଜନ୍ମ ଭାରତର ମୁମ୍ବାଇରେ ହେଇଥିଲା । ମାଆ ନିର୍ମଳା ବାନାର୍ଜୀ ସେଣ୍ଟର ଫର୍ ସାମାଜିକ ବିଜ୍ଞାନ ଓ ବାପା ଦୀପକ ବାନାର୍ଜୀ ପ୍ରେସିଡେନ୍ସୀ ମହାବିଦ୍ୟାଳୟରେ ଅର୍ଥଶାସ୍ତ୍ରର ବିଭାଗର ମୁଖ୍ୟ ଥିଲେ । ସେ କଲିକତାର ସାଉଥ ପଏଣ୍ଟ ବିଦ୍ୟାଳୟରେ ପଢ଼ିଥିଲେ । ବିଦ୍ୟାଳୟରେ ପଢ଼ା ଶେଷ ପରେ ୧୯୮୧ ମସିହାରେ ସେ କଲିକତାର ପ୍ରେସିଡେନ୍ସୀ ମହାବିଦ୍ୟାଳୟରେ ଅର୍ଥଶାସ୍ତ୍ରରେ ସ୍ନାତକ କରିଥିଲେ ଓ ପରେ ୧୯୮୩ ମସିହାରେ ଦିଲ୍ଲୀର ଜବାହରଲାଲ ନେହୁରୁ ବିଶ୍ୱବିଦ୍ୟାଳୟରେ ଅର୍ଥଶାସ୍ତ୍ରରେ ସ୍ନାତକୋତ୍ତର ଡିଗ୍ରୀ ପ୍ରାପ୍ତ କରିଥିଲେ । ୧୯୮୮ ମସିହାରେ ହ୍ୱାବାର୍ଡ ବିଶ୍ୟାବିଦ୍ୟାଳୟରେ ପିଏଚଡି ଡିଗ୍ରୀ ପ୍ରାପ୍ତ କରିଥିଲେ । କ୍ୟାରିଅର ବାନାର୍ଜୀ ମାସାଚୁସେଟ୍ସ ଟେକ୍ନୋଲୋଜି ବିଶ୍ୱବିଦ୍ୟାଳୟରେ ଅର୍ଥଶାସ୍ତ୍ରର ଅଧ୍ୟାପକ ।
ରାଜକିଶୋର ମିଶ୍ର  (୧୫ ଜାନୁଆରୀ ୧୯୪୨ - ୦୧ ଅକ୍ଟୋବର ୨୦୨୧) ଜଣେ ଓଡ଼ିଆ ସାହିତ୍ୟିକ ଓ ଶିକ୍ଷାବିତ ଥିଲେ  । ଓଡ଼ିଶା ସାହିତ୍ୟ ଏକାଡେମୀର ସଚିବ ଭାବରେ କାର୍ଯ୍ୟକରିବା ସହ ଓଡ଼ିଶା ରିଭ୍ୟୁ, ଉତ୍କଳ ପ୍ରସଙ୍ଗ ଆଦି ପତ୍ରିକାର ସମ୍ପାଦନା କରିଥିଲେ । ସେ ଶାରଳା ପୁରସ୍କାର ଚୟନ କମିଟିର ସମ୍ପାଦକ ଭାବରେ ମଧ୍ୟ କାର୍ଯ୍ୟ କରିଥିଲେ । ନବୀନ ପଟ୍ଟନାୟକ, ଓଡ଼ିଶାର ମୁଖ୍ୟମନ୍ତ୍ରୀ ହେବାର ଆଦ୍ୟବର୍ଷମାନଙ୍କରେ ରାଜକିଶୋର ତାଙ୍କର ଓଡ଼ିଆ ଶିକ୍ଷକ ଥିଲେ । ଇଂରାଜୀ ଲିପିରେ ଓଡ଼ିଆ ଲେଖା ପଢିବାର କୌଶଳ ନବୀନବାବୁଙ୍କୁ ରାଜକିଶୋର ହିଁ ଶିଖାଇଥିଲେ । ରେଭେନ୍ସା ମହାବିଦ୍ୟାଳୟ ଆଦି କଲେଜରେ ଜଣେ ଇଂରାଜୀ ଅଧ୍ୟାପକ ଭାବରେ କାର୍ଯ୍ୟକରି ସେବାନିବୃତ ହୋଇଥିଲେ । ଜ୍ୟୋତିଷଶାସ୍ତ୍ରରେ ମଧ୍ୟ ତାଙ୍କର ରୁଚି ଥିଲା । ରାଜକିଶୋର, ୧୯୪୨ମସିହାରେ ଜଗତସିଂହପୁର ଜିଲ୍ଲାର ଆଳି ପିଙ୍ଗଳଠାରେ ଜନ୍ମଗ୍ରହଣ କରିଥିଲେ । ଜେଜେବାପା ଥିଲେ ଜଣେ ଜ୍ୟୋତିର୍ବିଦ । ତାଙ୍କଠାରୁ ଉତ୍ତରାଧିକାରୀ ସୁତ୍ରରେ ଏହି ବିଦ୍ୟା ରାଜକିଶୋରଙ୍କ ପାଖକୁ ଆସିଥିଲା । ପିତା ଥିଲେ କବିରାଜ ଗୌରସୁନ୍ଦର ମିଶ୍ର ଓ ମାତାଙ୍କ ନାମ ଅନ୍ନପୂର୍ଣ୍ଣା ଦେବୀ ଥିଲା । ସେ ରେଣୁକା ଆଚାର୍ଯ୍ୟଙ୍କୁ ବିବାହ କରିଛନ୍ତି ଓ ତାଙ୍କର ୨ଟି ଝିଅ ଓ ଗୋଟିଏ ପୁଅ ଅଛନ୍ତି । ରଚନାବଳୀ ଗୋପୀନାଥ ମହାନ୍ତିଙ୍କ ଉପନ୍ୟାସର ମରମ କଥା ବ୍ୟାସକବି ଫକୀରମୋହନ- ପ୍ରୀକର୍ସର ଅଫ ଏ ନ୍ୟୁ ଏରା ୧୮୦୪-ଚାର୍ଲସ ଗୋମସ ରିପୋର୍ଟ ୧୮୦୭ ଜର୍ଜ ୱେବଙ୍କ ରିପୋର୍ଟ ସିଫ୍ଟିଂ ଅଫ କ୍ୟାପିଟାଲ ଟୁ ଭୁବନେଶ୍ୱର ନବକଳେବର - ୨୦୧୫ ୧୮୬୬ ଗ୍ରେଟ ଫେମିନ ଭାଷାଭିତ୍ତିକ ଉତ୍କଳ ପ୍ରଦେଶ ଶ୍ରୀଜଗନ୍ନାଥ ଭଜନ ସାର ସଂଗ୍ରହ ମଧୁବାବୁ ନେତାଜୀ ସୁଭାଷ ଚନ୍ଦ୍ର ବୋଷ ଜିଲ୍ଲା ଗେଜେଟିୟର ଓଡ଼ିଆ ଭାଷାକୋଷ (ଆର୍ଯ୍ୟ ପ୍ରକାଶନ) ମୃତ୍ୟୁ ୨୦୨୧ ମସିହା ଅକ୍ଟୋବର ୧ ତାରିଖରେ ରାଜକିଶୋରଙ୍କର ଭୁବନେଶ୍ୱରଠାରେ ପରଲୋକ ଘଟିଥିଲା  ।
ଗ୍ରାଣ୍ଡ ଟ୍ରଙ୍କ ରୋଡ଼ ଏସିଆର ଗୋଟିଏ ସବୁଠୁ ପୁରୁଣା ଏବଂ ସବୁଠୁ ଲମ୍ବା ମୁଖ୍ୟ ରାସ୍ତା।୨ ମିଲେନିୟର,ଏହା ପୂର୍ବରୁ ପଶ୍ଚିମ ପର୍ଯ୍ୟନ୍ତ ଲମ୍ବିଚି , ରାସ୍ତା ଏସିଆର ଦକ୍ଷିଣରୁ ମୁଖ୍ୟ ଏସିଆ ସହିତ ଯୋଡି ହୋଇଛି। ଏହା , ବଙ୍ଗଳାଦେଶଠାରୁ ଦକ୍ଷିଣର ହାୱଡା, ପଶ୍ଚିମ ବଙ୍ଗ ଭାରତ,ତ ପରେ ପୂର୍ବ ଭାରତ ଦିଲ୍ଲୀ ଦେଇ,ଅମୃତ ସର ଠୁ ଲହୋର , ପାକିସ୍ତାନ,ଠାରୁ କାବୁଲ ଆଫଗାନିସ୍ତାନ। ଇତିହାସ ।
ସାର୍ ନିକୋଲାସ୍ ଜର୍ଜ ୱିଣ୍ଟନ୍  (ଜନ୍ମ ୱର୍ଟାଇମ୍ ; ୧୯ ମଇ ୧୯୦୯ - ୧ ଜୁଲାଇ ୨୦୧୫) ଜଣେ ବ୍ରିଟିଶ ମାନବିକତାବାଦୀ ଥିଲେ ଯିଏ କି ନାଜି ଜର୍ମାନୀଦ୍ୱାରା ହତ୍ୟା ହେବାର ଆଶଙ୍କା ଥିବା ପିଲାମାନଙ୍କୁ ଉଦ୍ଧାର କରିବାରେ ସାହାଯ୍ୟ କରିଥିଲେ  ବିଂଶ ଶତାବ୍ଦୀର ପ୍ରାରମ୍ଭରେ ବ୍ରିଟେନକୁ ଯାଇଥିବା ଜର୍ମାନ-ଯିହୁଦୀ ପିତାମାତାଙ୍କଠାରୁ ଜନ୍ମ ହୋଇଥିବା ୱିଣ୍ଟନ୍ ଦ୍ୱିତୀୟ ବିଶ୍ୱଯୁଦ୍ଧ ପୂର୍ବରୁ ଚେକୋସ୍ଲୋଭାକିଆରୁ ୬୬୯ ପିଲାଙ୍କୁ ଉଦ୍ଧାର କରିବାରେ ସାହାଯ୍ୟ କରିଥିଲେ । ଚେକୋସ୍ଲୋଭାକିଆକୁ ଏକ ସଂକ୍ଷିପ୍ତ ଗସ୍ତରେ ଯାଇଥିବା ସମୟରେ ସେ ଉଦ୍ଧାର ଆବଶ୍ୟକ କରୁଥିବା ପିଲାମାନଙ୍କର ଏକ ତାଲିକା ପ୍ରସ୍ତୁତ କରିଥିଲେ ଏବଂ ବ୍ରିଟେନକୁ ଫେରିବା ପରେ ସେ ପିଲାମାନଙ୍କୁ ବ୍ରିଟେନକୁ ଆଣିବା ଏବଂ ସେମାନଙ୍କ ପାଇଁ ଘର ଓ ପ୍ରାୟୋଜକ ଖୋଜିବା ପାଇଁ ଆଇନଗତ ଆବଶ୍ୟକତା ପୂରଣ କରିବାରେ କାର୍ଯ୍ୟ କରିଥିଲେ। ଏହି ଅପରେସନ୍ ପରେ ସେ ଚେକ କିଣ୍ଡରଟ୍ରାନ୍ସପୋର୍ଟ ଭାବରେ ପରିଚିତ ହୋଇଥିଲେ  ତାଙ୍କର ମାନବିକ ସଫଳତା ପ୍ରାୟ ୫୦ ବର୍ଷ ପର୍ଯ୍ୟନ୍ତ ଅର୍ଥାତ୍ ୧୯୮୮ ପର୍ଯ୍ୟନ୍ତ ବିଶ୍ୱକୁ ଦୃଷ୍ଟି ଗୋଚର ହୋଇନଥିଲା ଯେତେବେଳ ପର୍ଯ୍ୟନ୍ତ ସେ ବିବିସି ଟେଲିଭିଜନର କାର୍ଯ୍ୟକ୍ରମ ଦ୍ୟାଟ୍ସ୍ ଲାଇଫକୁ ନିମନ୍ତ୍ରିତ ହୋଇନଥିଲେ । ସେହି କାର୍ଯ୍ୟକ୍ରମରେ ସେ ବ୍ରିଟେନକୁ ଆସିବାରେ ସାହାଯ୍ୟ କରିଥିବା ଅନେକ ପିଲାଙ୍କ ସହ ପୁନଃ ମିଳନ ହୋଇଥିଲେ ଏବଂ ସେମାନଙ୍କର ଅନେକ ପିଲା ଏବଂ ନାତି ନାତୁଣୀଙ୍କ ସହିତ ପରିଚିତ ହୋଇଥିଲେ  ବ୍ରିଟିଶ ପ୍ରେସ ସମ୍ମାନ କରି ତାଙ୍କୁ  "ବ୍ରିଟିଶ ସ୍କିଣ୍ଡଲର "  ବୋଲି ଡ଼ାକିଥିଲେ। ୨୦୦୩ ରେ, ୱିଣ୍ଟନ୍ ରାଣୀ ଏଲିଜାବେଥ‌ଙ୍କଦ୍ୱାରା ମାନବିକତାର ସେବା, ଯିହୁଦୀ ପିଲାମାନଙ୍କୁ ନାଜି-ଅଧିକୃତ ଚେକୋସ୍ଲୋଭାକିଆରୁ ରକ୍ଷା କରିବା ହେତୁ  " ନାଇଟ୍ "  ଉପାଧି ପାଇଥିଲେ। ୨୮ ଅକ୍ଟୋବର ୨୦୧୪ ରେ, ଚେକ ରାଷ୍ଟ୍ରପତି ମିଲୋଶ ଜେମାନଙ୍କଙ୍କଦ୍ୱାରା ଚେକ ଗଣତନ୍ତ୍ରର ସର୍ବୋଚ୍ଚ ସମ୍ମାନ, ଅର୍ଡର ଅଫ୍ ଦ ହ୍ୱାଇଟ୍ ଲାଇଅନ୍  ( ପ୍ରଥମ ଶ୍ରେଣୀ) ପ୍ରଦାନ କରାଯାଇଥିଲା ।
ଆଞ୍ଜିଓଟେନସିନ୍-ରୂପାନ୍ତରକାରୀ-ଏନଜାଇମ ଅବରୋଧକ ବା ଏସିଇ ଇନହିବିଟର ଏକ ଔଷଧ ଶ୍ରେଣୀ ଯାହା ମୁଖ୍ୟତଃ ଉଚ୍ଚ ରକ୍ତଚାପ, ହୃଦ୍‌ପାତ, ବୃକ୍‌କ ରୋଗ, ଏବଂ କରୋନାରୀ ହୃଦ୍ ରୋଗ ପାଇଁ ବ୍ୟବ‌ହୃତ ହୁଏ  ଅଧକପାଳି ଏବଂ ସ୍କ୍ଲେରୋଡର୍ମା ରୋଗ ଚିକିତ୍ସାରେ ମଧ୍ୟ ଦିଆଯାଏ । ସେଗୁଡିକ ସାଧାରଣତଃ ପାଟିରେ ଦିଆଯାଏ, ଯଦିଓ କିଛି ଇଞ୍ଜେକ୍ସନ ମଧ୍ୟ ଉପଲବ୍ଧ ଅଛି  ଏସିଇ ଇନହିବିଟରଗୁଡିକ ସାଧାରଣତଃ ଭଲ ଭାବରେ ସହ୍ୟ କରିହୁଏ ଏବଂ ପ୍ରଭାବଶାଳୀ ହୁଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ମୁଣ୍ଡ ହାଲୁକା ଲାଗିବା, ନିମ୍ନ ରକ୍ତଚାପ, ବୃକ୍‌କ କାର୍ଯ୍ୟ ହ୍ରାସ ଏବଂ ରକ୍ତରେ ଉଚ୍ଚ ପୋଟାସିୟମ ସ୍ତର ହୋଇପାରେ  ବୃକ୍‌କ ଧମନୀ ସଙ୍କୋଚନ ରୋଗୀଙ୍କର ସାଧାରଣତଃ ବୃକ୍‌କ କାର୍ଯ୍ୟ କ୍ଷମତା କମିଯାଏ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ  ଆଞ୍ଜିଓଟେନସିନ-ରୂପାନ୍ତରକାରୀ-ଏନଜାଇମର କାର୍ଯ୍ୟକୁ ଅବରୋଧ କରିବାରୁ ଆଞ୍ଜିଓଟେନସିନ ୨ ସ୍ତର କମିଯିବା ଫଳରେ କାର୍ଯ୍ୟକ୍ଷମ ହୁଏ । ଆଞ୍ଜିଓଟେନସିନ ସ୍ତର କମିଯିବାରୁ ରକ୍ତନଳୀ ସ୍ଫିତ ହୋଇଯାଏ; ଫଳରେ ବୃକ୍‌କଦ୍ୱାରା ଜଳ ଏବଂ ସୋଡିୟମ ଅଧିକ ମୁକ୍ତ ହୁଏ  ବୃକ୍‌କରେ ଗୁରୁତର ବିଫଳତା ଥିଲେ କିମ୍ବା ଆଞ୍ଜିଓନିଉରୋଟିକ ଏଡିମା ଇତିହାସ ଥିଲେ ଏହି ଔଷଧ ଦିଆଯାଏ ନାହିଁ  ଏସିଇ ଇନହିବିଟର କାର୍ଯ୍ୟ ନିରୁପଣ କରିବା ପାଇଁ ଏହା ଆରମ୍ଭ କରିବାର ଏକ ସପ୍ତାହ ପରେ କିମ୍ବା ଏହାର ମାତ୍ରା ବଦଳାଇବା ପରେ ବୃକ୍‌କ ପରୀକ୍ଷା  (କିଡନି ଫଙ୍କସନ ଟେଷ୍ଟ) କରାଯାଏ  । ୧୯୮୧ ମସିହାରେ ପ୍ରଥମେ ଡାକ୍ତରୀ ବ୍ୟବହାର ନିମନ୍ତେ କାପ୍ଟୋପ୍ରିଲ ବ୍ୟବ‌ହାର କରାଯାଇଥିଲା । ୨୦୨୧ ମସିହାରୁ ସାଧାରଣ ଭାବରେ ଏହା ବ୍ୟବହୃତ ହେଉଛି । ଯୁକ୍ତରାଷ୍ଟ୍ର ଆମେରିକାରେ ଏହା ଉଚ୍ଚ ରକ୍ତ ଚାପ ପାଇଁ ଏକ ପ୍ରଥମ ଧାଡି ଚିକିତ୍ସାର ମାନ୍ୟତା ପାଇଛି ଯାହା ସହିତ କ୍ୟାଲସିସମ ଚ୍ୟାନେଲ ଅବରୋଧକ, ଥିଆଜାଇଡ ଡାଇୟୁରେଟିକ ଏବଂ ଆଞ୍ଜିଓଟେନସିନ ରିସେପ୍ଟର ବ୍ଲକର ବ୍ୟବ‌ହୃତ ହେଉଛି । ଏହି ଔଷଧ ଗୁଡ଼ିକ ମହଙ୍ଗା ନୁହେଁ ଓ ଜେନେରିକ ଔଷଧ ଭାବରେ ଉପଲବଧ ଅଛି ।
ମେଘା ମିତ୍ତଲ  (୨୦ ନଭେମ୍ବର ୧୯୭୬ ମସିହାରେ କଲିକତା, ଭାରତରେ ଜନ୍ମଗ୍ରହଣ କରିଥିଲେ) ଜଣେ ଭାରତୀୟ ଫ୍ୟାଶନ ଉଦ୍ୟୋଗୀ ଅଟନ୍ତି  । ସେ ଜର୍ମାନ ଫ୍ୟାଶନ ବ୍ରାଣ୍ଡ  "ଏସ୍କଡା" ର ପୂର୍ବତନ ଚେୟାରମ୍ୟାନ୍ ତଥା ପରିଚାଳନା ନିର୍ଦ୍ଦେଶକ ଅଟନ୍ତି । ସେ ଜଣେ ଭାରତୀୟ କୋଟିପତି ବ୍ୟବସାୟୀ ଲକ୍ଷ୍ମୀ ମିତ୍ତଲଙ୍କ ବୋହୂ ଅଟନ୍ତି । ସେ ଜୁନ୍ ୨୦୨୦ ମସିହା ପରଠାରୁ ହାର୍ଟଟନ୍ ସ୍କୁଲର ଉପଦେଷ୍ଟା ବୋର୍ଡର ସଦସ୍ୟ ଅଟନ୍ତି 2020 । ସେ ଏବଂ ତାଙ୍କ ସ୍ୱାମୀ ଆଦିତ୍ୟ ମିତ୍ତଲ ଉଭୟ ଭାରତ ଏବଂ ବ୍ରିଟେନରେ ଶିଶୁ ସ୍ୱାସ୍ଥ୍ୟ ସହ ଜଡିତ ଦାନକାରୀ କାର୍ଯ୍ୟରେ ସକ୍ରିୟ ଭାବରେ ଦାନ କରୁଛନ୍ତି । ଶିକ୍ଷା ଏବଂ ବୃତ୍ତି ମେଘା ହାଇଦ୍ରାବାଦର ମହେନ୍ଦ୍ର କୁମାର ପାତୋଡିଆଙ୍କ ଝିଅ ଅଟନ୍ତି । ସେ ହାଇଦ୍ରାବାଦ ପବ୍ଲିକ ସ୍କୁଲରୁ ନିଜର ପାଠପଢ଼ା ସମାପ୍ତ କରିଥିଲେ । ୧୯୯୭ ମସିହାରେ ହାର୍ଟଟନ୍ ସ୍କୁଲ୍ ଅଫ୍ ବିଜିନେସରୁ ଫାଇନାନ୍ସକୁ ଧ୍ୟାନ କେନ୍ଦ୍ରିତ କରି ମିତ୍ତଲ ଅର୍ଥନୀତିରେ ବି.ଏସରେ ଡିଗ୍ରୀ ପ୍ରାପ୍ତ କରିଥିଲେ । ପରେ ସେ ଅନୁସନ୍ଧାନ ବିଭାଗରେ ଆନାଲିଷ୍ଟ ଭାବରେ ଇନଭେଷ୍ଟମେଣ୍ଟ ବ୍ୟାଙ୍କ ଗୋଲ୍ଡମ୍ୟାନ୍ ସାକ୍ସରେ ଯୋଗ ଦେଇଥିଲେ । ୨୦୦୩ ମସିହାରେ, ସେ ଲଣ୍ଡନର ଇଞ୍ଚବାଲ୍ଡ ସ୍କୁଲ ଅଫ୍ ଡିଜାଇନରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ମିତ୍ତଲ ଗୋଟିଏ ବର୍ଷ ପରେ ଗୋଲ୍ଡମ୍ୟାନ୍ ସାକ୍ସ ଛାଡିଥିଲେ । ନଭେମ୍ବର ୨୦୦୯ ମସିହାରେ, ସେ ଏସ୍କଡା ଅର୍ଜନ କରିଥିଲେ ଏବଂ କମ୍ପାନୀକୁ ଏକ ଆଧୁନିକ ବିଳାସପୂର୍ଣ୍ଣ ଏବଂ ଜୀବନଶୈଳୀ ବ୍ରାଣ୍ଡରେ ପୁନଃ ନିର୍ମାଣ କରିଥିଲେ ।
କର୍ଣ୍ଣଦାଣ୍ଡି ଓଡ଼ିଶାର ଯାଜପୁର ଜିଲ୍ଲାର ଦଶରଥପୁର ବ୍ଲକ ଅନ୍ତର୍ଗତ ମଙ୍ଗଳପୁର ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ମଙ୍ଗଳପୁର ନିକଟରେ ଅବସ୍ଥିତ । ଏହା ଯାଜପୁରଠାରୁ ୨୦ କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ବିଦ୍ୟାଳୟ ଏହି ଗ୍ରାମରେ  'ବାବା କାର୍ତ୍ତିକେଶ୍ୱର ଉଚ୍ଚ ପ୍ରାଥମିକ ବିଦ୍ୟାଳୟ'  ବିଦ୍ୟାଳୟ ଅଛି । ପର୍ଯ୍ୟଟନ ଏହି ଗାଆଁରେ ଗ୍ରାମଦେବତୀ ମା ' କର୍ଣ୍ଣକେଶ୍ୱରୀ ଓ ମା'  ନେବାଶୁଣିଙ୍କ ମନ୍ଦିର, ନାଗେଶ୍ୱର ଶିବ ମନ୍ଦିର, ତାରିଣୀ ମନ୍ଦିର, ରାମ ମନ୍ଦିର, ରାଧାକୃଷ୍ଣ ମନ୍ଦିର, ମଙ୍ଗଳା ମନ୍ଦିର, ଶିବପାର୍ବତୀ ମନ୍ଦିର, କାର୍ତ୍ତିକେଶ୍ୱର ମନ୍ଦିର ସହ ହନୁମାନ ବାଟିକା ଅଛି । ଏଠାରେ ପ୍ରତିବର୍ଷ ବିଛା ସଂକ୍ରାନ୍ତି ବେଳେ ୯ଦିନ ବ୍ୟାପି ବାବା କାର୍ତ୍ତିକେଶ୍ୱରଙ୍କ ପୂଜା ଓ ଯାତ୍ରା ଅନୁଷ୍ଠିତ ହୋଇଥାଏ ।
କ୍ୟାପଟେନ୍ ଗୁରୁବଚନ ସିଂହ ସଲାରିଆ ପିଭିସି  (୨୯ ନଭେମ୍ବର ୧୯୩୫ - ୫ ଡିସେମ୍ବର ୧୯୬୧) ଜଣେ ଭାରତୀୟ ସେନା ଅଧିକାରୀ ତଥା ମିଳିତ ଜାତିସଂଘର ଶାନ୍ତି ରକ୍ଷା ମିଶନର ସଦସ୍ୟ ଥିଲେ  । ସେ ହେଉଛନ୍ତି ଏକମାତ୍ର ଜାତିସଂଘର ଶାନ୍ତି ରକ୍ଷାକାରୀ ଯିଏ ପରମ ବୀର ଚକ୍ର ଗ୍ରହଣ କରିଛନ୍ତି । ସେ କିଙ୍ଗ ଜର୍ଜଙ୍କ ରୟାଲ ମିଲିଟାରୀ କଲେଜ ଏବଂ ନ୍ୟାସନାଲ ଡିଫେନ୍ସ ଏକାଡେମୀର ପୂର୍ବତନ ଛାତ୍ର ଥିଲେ । ୧୯୬୨ ମସିହାରେ ସେ ଏହି ସମ୍ମାନ ଗ୍ରହଣ କରିଥିଲେ । ଡିସେମ୍ବର ୧୯୬୧ ମସିହାରେ କଙ୍ଗୋରେ ମିଳିତ ଜାତିସଂଘ ଅପରେସନର ଏକ ଅଂଶ ଭାବରେ କଙ୍ଗୋ ରିପବ୍ଲିକରେ ନିୟୋଜିତ ଭାରତୀୟ ସୈନ୍ୟମାନଙ୍କ ମଧ୍ୟରେ ସଲାରିଆ ମଧ୍ୟ ଜଡ଼ିତ ଥିଲେ । ୫ ଡିସେମ୍ବରରେ ସଲାରିଆଙ୍କୁ କାଟଙ୍ଗାର ୧୫୦ ସଶସ୍ତ୍ର ବିଚ୍ଛିନ୍ନତାବାଦୀଙ୍କଦ୍ୱାରା ଏଲିଜାବେବିଲେ ବିମାନ ବନ୍ଦରକୁ ଯିବାପାଇଁ ହେଉଥିବା ଅବରୋଧକୁ ହଟାଇବାର ଦାୟିତ୍ୱ ଦିଆଯାଇଥିଲା । ତାଙ୍କର ରକେଟ ଲଞ୍ଚର ଦଳ କାଟଙ୍ଗା ବାହୁବଳୀ କାର ଉପରେ ଆକ୍ରମଣ କରି ଧ୍ୱଂସ କରିଦେଇଥିଲେ । ଏହି ଅପ୍ରତ୍ୟାଶିତ ପଦକ୍ଷେପ ସଶସ୍ତ୍ର ବିଚ୍ଛିନ୍ନତାବାଦୀଙ୍କୁ ଦ୍ୱନ୍ଦ୍ୱରେ ପକାଇଥିଲା ଏବଂ ସଲାରିଆ ଅନୁଭବ କଲେ ଯେ ସେମାନେ ପୁନଃ ସଂଗଠିତ ହେବା ପୂର୍ବରୁ ସେମାନଙ୍କ ଉପରେ ଆକ୍ରମଣ କରିବା ଭଲ ହେବ । ଯଦିଓ ତାଙ୍କ ସୈନ୍ୟବାହିନୀର ଅବସ୍ଥା ଭଲ ନଥିଲା, ତଥାପି ସେ ବିଚ୍ଛିନ୍ନତାବାଦୀଙ୍କ ଉପରେ ଆକ୍ରମଣ କରି ୪୦ ଜଣଙ୍କୁ ହତ୍ୟା କରିଥିଲେ । ଆକ୍ରମଣ ସମୟରେ ସଲାରିଆଙ୍କ ବେକରେ ଦୁଇଥର ଗୁଳି ବାଜିବା ପରେ ସେ ଆହତ ହୋଇଯାଇଥିଲେ। ଅବଶିଷ୍ଟ ବିଚ୍ଛିନ୍ନତାବାଦୀମାନେ ସେମାନଙ୍କର ଆହତ ତଥା ମୃତ ସାଥୀମାନଙ୍କୁ ଛାଡି ପଳାଇ ଯାଇଥିଲେ । ଯୁଦ୍ଧ ସମୟରେ ତାଙ୍କର ସାହସିକତା ଏବଂ କର୍ତ୍ତବ୍ୟ ପ୍ରତି ଭକ୍ତିଭାବ ପାଇଁ, ସଲାରିଆଙ୍କୁ ୧୯୬୨ ମସିହାରେ ଭାରତ ସରକାରଙ୍କଦ୍ୱାରା ପରମ ବୀର ଚକ୍ର ପ୍ରଦାନ କରାଯାଇଥିଲା । ପ୍ରାରମ୍ଭିକ ଜୀବନ ଓ ଶିକ୍ଷା ଗୁରୁବଚନ ସିଂହ ସଲାରିଆ ୨୯ ନଭେମ୍ବର ୧୯୩୫ ମସିହାରେ ପଞ୍ଜାବର ଶକଗରଗଢ଼ ନିକଟସ୍ଥ ଜନବାଲରେ ଜନ୍ମଗ୍ରହଣ କରିଥିଲେ । ସେ ମୁଂଶୀ ରାମ ଏବଂ ଧନ ଦେବୀଙ୍କ ପାଞ୍ଚ ସନ୍ତାନଙ୍କ ମଧ୍ୟରୁ ଦ୍ୱିତୀୟ ଥିଲେ । ସେ ଏକ ହିନ୍ଦୁ ରାଜପୁତ ପରିବାରରେ ଜନ୍ମଗ୍ରହଣ କରିଥିଲେ ଏବଂ ସେ ସାଇନି ଜାତିର ସଦସ୍ୟ ଥିଲେ । ତାଙ୍କ ପିତା ବ୍ରିଟିଶ ଭାରତ ସେନାଦଳରେ ନିଯୁକ୍ତ ଥିଲେ । ତାଙ୍କ ପିତା ଏବଂ ତାଙ୍କ ସେନାଦଳମାନଙ୍କ କାହାଣୀ ଶୁଣି ସଲାରିଆଙ୍କୁ ଖୁବ କମ ବୟସରେ ସେନାରେ ଯୋଗଦେବାକୁ ପ୍ରେରଣା ମିଳିଥିଲା । ଭାରତର ବିଭାଜନ ହେତୁ ସଲାରିଆଙ୍କ ପରିବାର ପଞ୍ଜାବର ଗୁରୁଦାସପୁର ଜିଲ୍ଲାର ଜଙ୍ଗଲ ଗ୍ରାମରେ ବସବାସ କଲେ । ସଲାରିଆ ସ୍ଥାନୀୟ ଗ୍ରାମ ବିଦ୍ୟାଳୟରେ ପଢ଼ିଥିଲେ । ସେ ତାଙ୍କ ଅଧ୍ୟୟନ ପ୍ରତି ଅଧିକ ଧ୍ୟାନ ଦେଇନଥିଲେ, ତାଙ୍କର ଅଧିକାଂଶ ସମୟ କବାଡି ଖେଳିବାରେ ବିତାଇଥିଲେ । ପରେ ୧୯୪୬ ମସିହାରେ ବାଙ୍ଗାଲୋରର କିଙ୍ଗ ଜର୍ଜଙ୍କ ରୟାଲ ମିଲିଟାରୀ କଲେଜ  ରେ ଭର୍ତ୍ତି ହୋଇଥିଲେ । ଅଗଷ୍ଟ ୧୯୪୭ ମସିହାରେ ତାଙ୍କୁ ଜଳନ୍ଧରର କୁ ସ୍ଥାନାନ୍ତର କରାଯାଇଥିଲା । ଛାଡିବା ପରେ ସେ ନ୍ୟାସନାଲ ଡିଫେନ୍ସ ଏକାଡେମୀ  ର ମିଳିତ ସେବା ୱିଙ୍ଗରେ ଯୋଗ ଦେଇଥିଲେ । ୧୯୫୬ ମସିହାରେ ରୁ ସ୍ନାତକ ହାସଲ କରି ସେ ୯ ଜୁନ ୧୯୫୭ ମସିହାରେ ଭାରତୀୟ ମିଲିଟାରୀ ଏକାଡେମୀରେ ଅଧ୍ୟୟନ ସମାପ୍ତ କରିଥିଲେ । ସଲାରିଆଙ୍କୁ ପ୍ରଥମେ ୨ୟ ଗୋର୍ଖା ରାଇଫଲ୍ସର ୨ୟ ବାହିନୀରେ ନିଯୁକ୍ତ କରାଯାଇଥିଲା, କିନ୍ତୁ ପରେ ମାର୍ଚ୍ଚ ୧୯୬୦ ମସିହାରେ ପ୍ରଥମ ଗୋର୍ଖା ରାଇଫଲ୍ସର ତୃତୀୟ ବାହିନୀକୁ ସ୍ଥାନାନ୍ତର କରାଯାଇଥିଲା । କଙ୍ଗୋ ସଙ୍କଟ ୧୯୬୦ ମସିହାରେ କଙ୍ଗୋ ଗଣରାଜ୍ୟ ବେଲଜିୟମରୁ ସ୍ୱାଧୀନ ହୋଇଥିଲା କିନ୍ତୁ ଜୁଲାଇ ମାସର ପ୍ରଥମ ସପ୍ତାହରେ କଙ୍ଗୋ ସୈନ୍ୟବାହିନୀରେ ବିଦ୍ରୋହ ହୋଇଥିଲା ଏବଂ କଳା ଓ ଗୋରା ସାଧାରଣ ନାଗରିକଙ୍କ ମଧ୍ୟରେ ହିଂସା ଆରମ୍ଭ ହୋଇଥିଲା । ଦେଶର ଦୁଇ ଭାଗ କାଟଙ୍ଗା ଏବଂ ଦକ୍ଷିଣ କାସାଇକୁ ପଳାଇବା ପାଇଁ ବେଲଜିୟମ ସୈନ୍ୟ ପଠାଇଥିଲା ଯାହା ପରେ ବେଲଜିୟମର ସହଯୋଗରେ ଅଲଗା ହୋଇଗଲା । କଙ୍ଗୋ ସରକାର ମିଳିତ ଜାତିସଂଘକୁ ସାହାଯ୍ୟ ମାଗିଥିଲେ ଏବଂ ୧୪ ଜୁଲାଇ ୧୯୬୦ ମସିହାରେ କଙ୍ଗୋରେ ମିଳିତ ଜାତିସଂଘ ଅପରେସନ କରି ଏକ ବହୁରାଷ୍ଟ୍ରୀୟ ଶାନ୍ତି ରକ୍ଷାକାରୀ ଶକ୍ତି ଏବଂ ସହାୟତା ମିଶନ ରୂପେ ଏହାର ଜବାବ ଦେଇଥିଲା। ମାର୍ଚ୍ଚ-ଜୁନ ୧୯୬୧ ମଧ୍ୟରେ ବ୍ରିଗେଡିୟର୍ କେ.ଏ.ଏସ ରାଜାଙ୍କ ଅଧୀନରେ ପ୍ରାୟ ୩୦୦୦ ସୈନିକଙ୍କ ୯୯ତମ ଶିଶୁ ବ୍ରିଗେଡଦ୍ୱାରା ଜାତିସଂଘ ବାହିନୀରେ ଭାରତ ସହଯୋଗ କରିଥିଲା । ସମ୍ମାନ ଯୁଦ୍ଧ ସମୟରେ ତାଙ୍କର ସାହସିକତା ଏବଂ କର୍ତ୍ତବ୍ୟ ପ୍ରତି ଭକ୍ତିଭାବ ପାଇଁ, ସଲାରିଆଙ୍କୁ ୧୯୬୨ ମସିହାରେ ଭାରତ ସରକାରଙ୍କଦ୍ୱାରା ପରମ ବୀର ଚକ୍ର ପ୍ରଦାନ କରାଯାଇଥିଲା ।
ଦାରୁ ଶଗଡ଼ିର ବନ୍ଦାପନା, ରଥଯାତ୍ରା ଇତ୍ୟାଦିରେ ମଙ୍ଗଳ ଗୀତ ବୋଲାଯାଏ । ଜଗନ୍ନାଥଙ୍କ ଉପାସନା ସହ ମଙ୍ଗଳଗୀତ ଜଡ଼ିତ । ଏହା ମାହାରୀ ପରମ୍ପରା ସହ ସମ୍ପୃକ୍ତ ବୋଲି କୁହଯାଏ । ଐତିହାସିକ ମତବାଦ ମଙ୍ଗଳ ଗୀତ ହେଉଛି, ମଙ୍ଗଳ କାମନା କରି ଗାନ ହେଉଥିବା ଗୀତ । ସ୍କନ୍ଧ  (୧୧ ଆ)ରେ ଇନ୍ଦ୍ରଦ୍ୟୁମ୍ନ ପରୁଷୋତ୍ତମ କ୍ଷେତ୍ରକୁ ଯାତ୍ରା କରିବା ପୂର୍ବରୁ ସିଂହସାନାସୀନ ହୋଇ ବ୍ରାହ୍ମଣମାନଙ୍କର ମାଙ୍ଗଳିକ ବାକ୍ୟ ଶ୍ରବଣ କରିବା ଓ ଅଭିଷିକ୍ତ ହେବା, ତାଙ୍କର ମଙ୍ଗଳାରୋପଣ କରାଯିବା ଓ ଏହି ସମୟରେ ମଙ୍ଗଳପାଠକମାନେ ମଙ୍ଗଳ ବାକ୍ୟପାଠ କରିବା ଏବଂ ତାଙ୍କ ଯାତ୍ରା ପଥରେ ପରନାରୀଗଣ ମଙ୍ଗଳଗୀତ ଗାନ କରି ଲାଜା ଓ ପୁଷ୍ପବର୍ଷଣ କରିବାର ଚିତ୍ର ପ୍ରଦତ  । ରାଜା ଓ ସେବାୟତଙ୍କ ଘରେ ଶୁଭକାର୍ଯ୍ୟରେ  'ମାହାରିମଙ୍ଗଳ'  ମଙ୍ଗଳଗୀତ ଗାଉଥଲେ । ତେଣୁ ସେମାନଙ୍କୁ ମଙ୍ଗଳନାରୀ କୁହାଯାଉଥଲା । ଓଡ଼ିଆ ପରମ୍ପରା ଓଡ଼ିଆ ଚଳଣିରେ ଶିଶୁର ଜନ୍ମ, ପଞ୍ଚୁଆତି, ଷଷ୍ଠୀ, ଉଠିଆରି ସ୍ନାନ, ନାମକରଣ, ସ୍ୱନକ୍ଷତ୍ର, କର୍ଣ୍ଣଭେଦ, ପନିଅର ଲାଗି (ଚୂଡ଼ାକର୍ମ), ବ୍ରତ, ବିବାହ ନିମନ୍ତେ ଜାତକ ଦେଖା, କନ୍ୟା ଦେଖା, ବେଦୀ ତିଆରି, ହାଣ୍ଡି ମଙ୍ଗୁଳା, ବରବାହାରିବା, ଲବଣ ଚଉଁରୀ, ହାତଗଣ୍ଠି, ପଞ୍ଚୁଗ୍ରାସୀ, ବରକନ୍ୟା ପହଞ୍ଚିବା, ଚଉଠି ଆଦିରେ ସାତ ସଧବା ଗଣିକାଙ୍କଦ୍ୱାରା ମଙ୍ଗଳଗାନ କରାଯାଏ  । ସାଧାରଣତଃ ବ୍ରତ, ବିବାହର ପୂର୍ବଦିନ କୃତ୍ୟକୁ ମଙ୍ଗଳକୃତ୍ୟ କୁହାଯାଏ । ତେବେ ବିବାହକୁ ମଧ୍ୟ ମଙ୍ଗଳକୃତ୍ୟ କୁହାଯିବାର ଦୃଷ୍ଟାନ୍ତ ଅଛି । ସାହିତ୍ୟ ଓଡ଼ିଆ ଓ ବଙ୍ଗଳା ସାହିତ୍ୟରେ ମଙ୍ଗଳକାବ୍ୟ ଅନେକ ଉଦାହରଣ ରହିଛି । ଏହି ମଙ୍ଗଳଗାନ ପରମ୍ପରା ଜଗନ୍ନାଥ ମନ୍ଦିର ଓ ପୁରୀର ଅନେକ ସାହିରେ ଆଜି ମଧ୍ୟ ଦେଖାଯାଏ ।
ନଇ ଆରପାରି ଭାନୁଜୀ ରାଓଙ୍କ ରଚିତ ଏକ କବିତା ସଙ୍କଳନ । କବି ଭାନୁଜୀ ରାଓଙ୍କୁ ଏଥି ପାଇଁ ୧୯୮୯ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ମତେ ଆଣିଦେଲ ଲକ୍ଷେ ଫଗୁଣ, ୨୦୦୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶାରଦା ପ୍ରସନ୍ନ ପଣ୍ଡା, ରଞ୍ଜନ କୁମାର ପଲାଇ ଏବଂ ପ୍ରଶାନ୍ତ କୁମାର ମାର୍ଥା । ଶାରଦା ପ୍ରସନ୍ନ ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଶାନ୍ତିରାଜ ଖୋସ୍‌ଲା ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଓ ଅର୍ଚ୍ଚିତା ସାହୁ । ସିଦ୍ଧାନ୍ତ ମହାପାତ୍ର, ଅନିତା ଦାସ, ପ୍ରଦ୍ୟୁମ୍ନ ଲେଙ୍କା, ନମ୍ରତା ଦାସ, ବିରେନ ମିଶ୍ର, ତୃପ୍ତି ସିହ୍ନା, ଦୀପ୍‌ଶିଖା, ସରୋଜ ଦାସ, ମିହିର ଦାସ, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସବ୍ୟସାଚୀ ମିଶ୍ର ଅର୍ଚ୍ଚିତା ସାହୁ ସିଦ୍ଧାନ୍ତ ମହାପାତ୍ର ଅନିତା ଦାସ ପ୍ରଦ୍ୟୁମ୍ନ ଲେଙ୍କା ନମ୍ରତା ଦାସ ବିରେନ ମିଶ୍ର ତୃପ୍ତି ସିହ୍ନା ଦୀପ୍‌ଶିଖା ସରୋଜ ଦାସ ମିହିର ଦାସ ବିଜୁ ବଡ଼ଜେନା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତିରାଜ ଖୋସ୍‌ଲା । ବସନ୍ତରାଜ ସାମଲ, ଅରୁଣ ମନ୍ତ୍ରୀ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ସସ୍ମିତା ମିଶ୍ର, ତପୁ ମିଶ୍ର, ଶକ୍ତି ମିଶ୍ର, ସ‌ହଦେବ ନାୟକ, ପମି, ଶୈଳଭାମା ମହାପାତ୍ର, ସୁବାଶିଷ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।
ମାଦ୍ରୀ‌ ଥିଲେ ମାଦ୍ର ଦେଶର ରାଜକୁମାରୀ ତଥା ଶଲ୍ୟଙ୍କ ଭଉଣୀ । ସେ ହସ୍ତିନାପୁରର ରାଜା ପାଣ୍ଡୁଙ୍କୁ ବିବାହ କରିଥିଲେ । ତାଙ୍କର ଦୁଇ ପୁତ୍ର ହେଉଛନ୍ତି ନକୁଳ ଏବଂ ସହଦେବ । ପୌରାଣିକ ଉପାଖ୍ୟାନ ଥରେ ମାଦ୍ର ନରେଶ ରାଜା ପାଣ୍ଡୁଙ୍କୁ ସଙ୍କଟ ସମୟରେ ଯୁଦ୍ଧରେ ସାହାଯ୍ୟ ମାଗିଥିଲେ । ରାଜା ପାଣ୍ଡୁ ମାଦ୍ର ଦେଶକୁ ସାହାଯ୍ୟ କରିବାକୁ ନିଷ୍ପତ୍ତି ନେଇଥିଲେ ଏବଂ ତାଙ୍କୁ ଯୁଦ୍ଧରେ ସାହାଯ୍ୟ କରିଥିଲେ । ତାଙ୍କ ସାହାଯ୍ୟରେ ମାଦ୍ର ନରେଶ ଯୁଦ୍ଧରେ ଜିତିଥିଲେ ଏବଂ ପ୍ରିତୀପୂର୍ବକ ମାଦ୍ର ନରେଶ ତାଙ୍କ ଝିଅ ମାଦ୍ରି ସହ ରାଜା ପାଣ୍ଡୁଙ୍କୁ ବିବାହ ପ୍ରସ୍ତାବ ଦେଇଥିଲେ । ଭୀଷ୍ମଙ୍କ ପରାମର୍ଶ କ୍ରମେ ରାଜା ପାଣ୍ଡୁ ମାଦ୍ରୀଙ୍କୁ ତାଙ୍କ ପତ୍ନୀରୂପେ ବରଣ କରିଥିଲେ । ଏହାଛଡା ପାଣ୍ଡୁଙ୍କର ଅନ୍ୟ ଏକ ପତ୍ନୀ ଥିଲେ କୁନ୍ତୀ । ଋଷି କିନ୍ଦମଙ୍କ ଅଭିଶାପ ଥରେ ମହାରାଜ ପାଣ୍ଡୁ ତାଙ୍କ ଦୁଇ ରାଣୀ କୁନ୍ତୀ ଏବଂ ମାଦ୍ରିଙ୍କ ସହ ବନ ବିହାର କରୁଥିଲେ । ସେହି ସମୟରେ ବନ ମଧ୍ୟରେ ଋଷି କିନ୍ଦମ ଏବଂ ତାଙ୍କ ପତ୍ନୀ ହରିଣ ଏବଂ ହରିଣୀ ରୂପରେ ଦୈହିକ ସମ୍ଭୋଗ କରୁଥିଲେ । ରାଜା କିନ୍ତୁ ଏକଥା ନ ଜାଣିପାରି ଦୂରରୁ ହରିଣର ଭ୍ରାନ୍ତିରେ ଏକ ତୀର ଚଳାଇଲେ, ଯାହା କିନ୍ଦମ ଋଷିଙ୍କ ଦେହରେ ବିଦ୍ଧ ହେବା ଫଲରେ ସେ ମୃତ୍ୟୁବରଣ କରିଥିଲେ । ମୃତ୍ୟୁ ପୂର୍ବରୁ ଋଷି କ୍ରୋଧ ବଶତଃ ପାଣ୍ଡୁଙ୍କୁ ଅଭିଶାପ ଦେଇଥିଲେ ଯେ ସେ ଯେପରି ମରୁଛନ୍ତି, ସେହିଭଳି ପାଣ୍ଡୁ ଯେତେବେଳେ ବି ତାଙ୍କ ପତ୍ନୀଙ୍କ ସହ ସମ୍ଭୋଗ କରିବେ, ସେ ମଧ୍ୟ ମରିବେ । ସେହି ସମୟରେ ପାଣ୍ଡୁଙ୍କର କୌଣସି ସନ୍ତାନ ନଥିଲେ ଏବଂ ଏହି କାରଣରୁ ସେ ବିଚଳିତ ହୋଇଥିଲେ । ସେ ତାଙ୍କ ବଡ଼ ରାଣୀ କୁନ୍ତୀଙ୍କୁ ଏହା କହିଥିଲେ । ତା ପରେ କୁନ୍ତୀ କହିଛନ୍ତି ଯେ ଦୁର୍ବାସା ଋଷିଙ୍କ ବର ଯୋଗୁଁ ସେ ଯେ କୌଣସି ଦେବତାଙ୍କୁ ଆବାହନ କଲେ ତାଙ୍କଠାରୁ ସନ୍ତାନ ପାଇପାରିବେ । ତା ପରେ ପାଣ୍ଡୁଙ୍କ ଆଦେଶରେ କୁନ୍ତୀ ଗୋଟିଏ ପରେ ଗୋଟିଏ ଅନେକ ଦେବତାଙ୍କୁ ଡାକିଲେ । ଏହିପରି ମାଦ୍ରି ମଧ୍ୟ ଦେବତାମାନଙ୍କୁ ଡାକିଲେ । ତା ପରେ କୁନ୍ତୀ ତିନି ଏବଂ ମାଦ୍ରି ଦୁଇ ପୁଅ ଲାଭ କଲେ, ଯେଉଁମାନଙ୍କ ମଧ୍ୟରୁ ଯୁଧିଷ୍ଠିର ଜ୍ୟେଷ୍ଠ ଥିଲେ । କୁନ୍ତୀଙ୍କ ଅନ୍ୟ ପୁଅମାନେ ହେଲେ ଭୀମ ଏବଂ ଅର୍ଜୁନ ଏବଂ ମାଦ୍ରିଙ୍କ ପୁଅମାନେ ହେଲେ ନକୁଳ ଏବଂ ସହଦେବ । ମୃତ୍ୟୁ ବର୍ଷା ଋତୁ ସମୟରେ ଏକଦା ପାଣ୍ଡୁ ଏବଂ ମାଦ୍ରି ଜଙ୍ଗଲରେ ଥିଲେ । ସେହି ସମୟରେ ପାଣ୍ଡୁ ତାଙ୍କର କାମନାର ଆବେଗକୁ ନିୟନ୍ତ୍ରଣ କରିପାରିନଥିଲେ ଏବଂ ମାଦ୍ରିଙ୍କ ସହ ସମ୍ଭୋଗ କଲେ । ଫଳ ସ୍ୱରୂପ, ଋଷି କିନ୍ଦମଙ୍କ ଅଭିଶାପ ଯୋଗୁଁ ମହାରାଜ ପାଣ୍ଡୁଙ୍କ ମୃତ୍ୟୁ ଘଟିଥିଲା । ପତିଙ୍କ ଦୁଃଖରେ ମ୍ରିୟମାଣ ମାଦ୍ରୀ ନିଜର ସନ୍ତାନମାନଙ୍କ ଭାର କୁନ୍ତୀଙ୍କ ହାତରେ ସମର୍ପି ଦେଇ ଅଗ୍ନିରେ ଦେହତ୍ୟାଗ କରିଥିଲେ ।
ରବି ଶତପଥୀ  (ମୃତ୍ୟୁ: ୨୦୨୩) ଜଣେ ଓଡ଼ିଆ ଯାତ୍ରା ଅଭିନେତା ଥିଲେ, ଯିଏକି ୫୦୦ରୁ ଅଧିକ ନାଟକରେ ଅଭିନୟ କରିଥିଲେ  । ଜଗତସିଂହପୁର ଜିଲ୍ଲାର କୁଜଙ୍ଗ ବ୍ଲକ ଅନ୍ତର୍ଗତ କଲଦୀପ ଗ୍ରାମରେ ଜନ୍ମିତ ଶତପଥୀ ଜନତା ଗଣନାଟ୍ୟର ଲୋକପ୍ରିୟ ଯାତ୍ରା ଶାଗୁଣା ବସିଛି ଡେଣା ମେଲେଇର ହାସ୍ୟ ଅଭିନେତା ପଦୁ ମହାନ୍ତି ଚରିତ୍ର ପାଇଁ ଜଣାଶୁଣା ଥିଲେ । ସେ ଗୌରୀ ଗଣନାଟ୍ୟ, କୋଣାର୍କ ଗଣନାନ୍ୟ, ଶିବାନୀ ଗଣନାଟ୍ୟ, ବାଘାଯତୀନ ଲୋକନାଟ୍ୟ, ଇନ୍ଦ୍ର ମହଲ, ରଙ୍ଗ ମହଲ, ବିଶ୍ୱ ରଙ୍ଗମହଲ, ସୂର୍ଯ୍ୟ ମହଲ ଭଳି ‌ଯାତ୍ରା ଅନୁଷ୍ଠାନରେ ହାସ୍ୟ ଅଭିନେତା ଭାବରେ କାମ କରିଥିଲେ । ଅଭିନୀତ ଯାତ୍ରା ଶାଗୁଣା ବସିଛି ଡେଣା ମେଲେଇ ମୋ ପେଁକାଳି ବଜେଇ ଦେ ଅର୍ଦ୍ଧାଙ୍ଗିନୀ ବେଳ ବୁଡ଼ିଗଲେ ବେବିନା କାନ୍ଦେ ମୃତ୍ୟୁ ୨୦୨୩ ମସିହାର ନଭେମ୍ବର ୧୭ ତାରିଖରେ ଫୁସଫୁସ କର୍କଟରେ ପୀଡ଼ିତ ହୋଇ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୬୮ ବର୍ଷ ବୟସ ହୋଇଥିଲା । ୨୦୨୩ ମସିହାର ରଜ ସମୟରେ ଯାତ୍ରା ଋତୁ ଆରମ୍ଭ ହେବାପରେ ସେ ଅଭିନୟ ପାଇଁ ପ୍ରସ୍ତୁତ ହେଉଥିବାବେଳେ କର୍କଡ଼ ରୋଗ ଯୋଗୁଁ ଚିକିତ୍ସିତ ହେଉଥିଲେ ।
ଗୋଣ୍ଡିଆ , କେନ୍ଦ୍ର ଭାରତୀୟ ରାଜ୍ୟ ମହାରାଷ୍ଟ୍ରର ଏକ ମୁଖ୍ୟ ସହର । ଏହାକୁ ରାଇସ ସିଟି କୁହାଯାଏ କାରଣଠାରେ ବହୁ ସଂଖ୍ୟାରେ ରାଇସ ମିଲ ସବୁ ରହିଛି । ଏହାକୁ ମହାରାଷ୍ଟ୍ରର ପ୍ରବେଶ ପଥ ମଧ୍ୟ କୁହାଯାଏ । ଏଠାରେ ଟବାକୋ ଶିଳ୍ପ ମଧ୍ୟ ରହିଛି । ପୁରାତନ ସମୟରେ ଏହା ଗୋଙ୍ଗ ରାଜା ମାନଙ୍କଦ୍ୱାରା ଶାସିତ ହଉଥିଲା । ଏହି ଅଞ୍ଚଳରେ ପରଚିନ କାଳରୁ ଲାଖ , ପଲାଶ ଉତ୍ପାଦନ ହଉଥିଲା । ଏଠାରେ ଏକ ବୃହତ ରେଳ ଷ୍ଟେସନ ରହିଛି । ଜଳବାଯୁ ଯାତାୟତ ରେଳପଥ ଗୋଣ୍ଡିଆ ରେଳ ଷ୍ଟେସନ ଏକ ମୁଖ୍ୟ ଷ୍ଟେସନ । ଏଠାରୁ ବହୁତ ଅଞ୍ଚଳକୁ ଯାତ୍ରୀବାହୀ ଓ ମାଳ ପରିବହନ ଟ୍ରେନ ଚାଲିଥାଏ । ସମସ୍ତ ସୁବିଧା ଥିବା ଏହି ଷ୍ଟେସନ ସର୍ବଦା ଚଳଚଞ୍ଚଳ ଥାଏ । ଏହା ହାୱଡା ନାଗପୁର ମୁମ୍ବାଇ ମୁଖ୍ୟ ଲାଇନରେ ରହିଛି । ଏଠାରୁ ଜବଲପୁରକୁ ମଧ୍ୟ ଲାଇନ ଯାଇଛି । 2005/06 ମସିହାରେ ଗୋଣ୍ଡିଆ ବାଲାଘାଟ ଲାଇନ ମଧ୍ୟ ନେରୋ ଗଜରୁ ବ୍ରଡ ଗଜ କରାଗଲା । ଗୋଣ୍ଡିଆ ରେଳ ଷ୍ଟେସନ 1888 ମସିହାରେ ନିର୍ମିତ ହେଇଥିଲା ।
ଦିବାକର ପଟ୍ଟନାୟକ  (୭ ଅକ୍ଟୋବର ୧୮୯୯ - ୧ ମାର୍ଚ୍ଚ ୧୯୭୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସ୍ୱାଧୀନତା ପରେ ୧୯୫୨ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାତ୍ରପୁର ଓ ଚିକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦିବାକର ପଟ୍ଟନାୟକ ୧୮୯୯ ମସିହାର ଅକ୍ଟୋବର ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଦନ ମୋହନ ଦିୱାନ ବକ୍ସି ପଟ୍ଟନାୟକ । ରାଜନୈତିକ ଜୀବନ ଦିବାକର ଓଡ଼ିଶା ରାଜନୀତିରେ ପ୍ରଥମେ ଫରଓ୍ୱାର୍ଡ ବ୍ଲକର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ ଏବଂ ପରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଏବଂ ସ୍ୱାଧୀନତା ପରେ ଦୁଇଥର କାର୍ଯ୍ୟ କରିଥିଲେ । ସେ ପ୍ରଜା ସମାଜବାଦୀ ପାର୍ଟିର କର୍ମୀ ଭାବରେ ଭାରତୀୟ ସଂସଦର ଉପର ସଦନ ରାଜ୍ୟ ସଭାକୁ ୧୯୫୮ ମସିହାରେ ନିର୍ବାଚିତ ହୋଇଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଦିବାକର ୧୯୭୬ ମସିହାର ମାର୍ଚ୍ଚ ୧ ତାରିଖରେ ୭୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ବିଜୟ ଭାସ୍କରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର କୋଟିଏ ମଣିଷ ଗୋଟିଏ ଜଗା ୧୯୯୧ ମସିହାରେ ମୁକ୍ତିଲାଭ କରିଥିଲା ।
କାବ୍ୟ  (ଇଂରାଜୀ ଭାଷାରେ ) ସାହିତ୍ୟର ଏକ ଶାଖା ଯେଉଁଥିରେ ସୌନ୍ଦର୍ଯ୍ୟ   ଓ ଛନ୍ଦର   ପ୍ରକାଶ ଦେଖିବାକୁ ମିଳେ  । ଇଂରାଜୀର ପୋଏଟ୍ରି ଶବ୍ଦଟି ଗ୍ରୀକ ଭାଷାରେ ପ୍ରସ୍ତୁତିକୁ   ,  " "  ବୁଝାଏ । ପଦ୍ୟଗୁଡ଼ିକ ପ୍ରତୀକଧର୍ମୀ, ଶ୍ରୁତିମଧୁର ଓ ଛନ୍ଦ‌ଯୁକ୍ତ ଥାଏ । ପ୍ରାକ୍ଐତିହାସିକ ଯୁଗରୁ ଆରମ୍ଭ କରି କାବ୍ୟର ଏକ ଲମ୍ବା ଇତିହାସ   ଅଛି ଯାହା ଆଫ୍ରିକାର ଶିକାର କବିତା ଓ ନୀଳ   ସଭ୍ୟତାର ରାଜ୍ୟରେ ରାଜସଭାରେ, ନାଇଜର   ଓ ଭୋଲଟା ନ‌ଦୀ ଉପତ୍ୟକାରେ ଶୁଣିବାକୁ ମିଳୁଥିଲା । ପିରାମିଡ ଲେଖାରେ   ଆଫ୍ରିକାର ସର୍ବପୁରାତନ କାବ୍ୟ ଦେଖାଯାଏ ଯାହା ଖ୍ରୀ:ପୂ: ୨୫୦୦ରେ ଲେଖାଯାଇଥିଲା, ଏମାନଙ୍କ ମଧ୍ୟରୁ ଏପିକ ଅଫ ସନ‌ଡାଇଏଟ   ଉଲ୍ଲେଖନୀୟ ଯାହା ଗ୍ରିଅଟର   ରାଜସଭା କାବ୍ୟ ଥିଲା । ପୁରାତନ କାବ୍ୟ ମଧ୍ୟରେ ସୁମେରିଆନ ଭାଷାରେ    ଲିଖିତ ଏପିକ କାହାଣୀ ଏପିକ ଅଫ ଗିଲଗମେସ   କାବ୍ୟର ନାମ ପ୍ରଥମେ ଆସେ । ଇଉରେସିଆ   ମହାଦେଶରେ ଲୋକଗୀତିରୁ କବିତା ଆରମ୍ଭ ହୋଇଥିଲା ଯେପରିକି ଚୀନ ଭାଷାର ଲ୍ଲାସିକ ଅଫ ପୋଏଟ୍ରି  ; ସଂସ୍କୃତ ଭାଷାର ବେଦ  ( : ), ଜୋରୋସ୍ଟିଆନଙ୍କର ଗଥସ  , ହୋମରଙ୍କ   ଇଲିଆଡ   ଓ ଓଡ଼ିସେ    । ପୁରାତନ ଗ୍ରୀକ୍‌ରେ ଆରିସ୍ଟୋଟଲଙ୍କ   ପୋଏଟିକସରେ ଡ୍ରାମା, ଗୀତ ଓ ହାସ୍ୟରସାତ୍ମକ କବିତା ପ୍ରୟୋଗ କରାଯାଇଥିଲା । ପରବର୍ତ୍ତୀ କାଳରେ କାବ୍ୟରେ ଛନ୍ଦ, ଧାଡ଼ି ପ୍ରୟୋଗ ଉପରେ ଯୋର ଦିଆଗଲା । କାବ୍ୟ କବିତାରେ ଶବ୍ଦମାନଙ୍କୁ ବିଭିନ୍ନ ଭାବରେ ସଜେଇ ରଖାଯାଏ ଯେମିତି ଅଲଗା ଅର୍ଥ ବା ଭାବପୂର୍ଣ୍ଣ ଅର୍ଥ ପ୍ରକାଶ ପାଇବ । ସ୍ୱରର ଏକତା  , ଅନୁପ୍ରାସ  , ଧ୍ୱନୀ ଅନୁକରଣାତ୍ମକ   ଓ ତାଳରେ   ପଡ଼ୁଥିବା କବିତା ଲେଖାଗଲା । ଅସ୍ପଷ୍ଟତା , ପ୍ରତୀକ, ବ୍ୟଙ୍ଗ ଇତ୍ୟାଦି ପ୍ରୟୋଗ କରିବା ଯୋଗୁ କାବ୍ୟ ଏକାଧିକ ବିଭିନ୍ନ ଅର୍ଥ ବାହାରେ । ସେହିଭଳି ରୂପକ  , ଉପମା   ଓ ଅଳଙ୍କାର ଆଦିର ପ୍ରୟୋଗ ଯୋଗୁ କାବ୍ୟ ସୁନ୍ଦର ହୁଏ । ସବୁଠାରୁ ପୁରୁଣା କାବ୍ୟ   ଏପିକ ଅଫ ଗିଲଗାମେଶ   ପ୍ରାୟ ଖ୍ରୀ:ପୂ: ୩୦୦୦ ବର୍ଷର ପୁରୁଣା ଯାହା ମେସୋପଟେମିଆର ସୁମେର ସ୍ଥାନରେ ଲେଖାଯାଇଥିଲା ଯାହା ଏବେ ଇରାକରେ ଅଛି, ଏହି ଲେଖା ମାଟି ଟାବଲେଟ ଉପରେ ଓ ପରବର୍ତ୍ତୀ କାଳରେ ପାପିରସ   ଉପରେ ଲେଖାଯାଇଥିଲା । ଖ୍ରୀ:ପୂ: ୨୦୦୦ରେ ସର୍ବାଧିକ ପୁରାତନ ପ୍ରେମ କାବ୍ୟ ଏକ ଟାବଲେଟ ଉପରେ ଲେଖାଥିଲା ଓ ସେଥିରେ ରାଜା ହିରୋସ ଗାମସ ଦେବୀ ଇନାନ୍ନାଙ୍କୁ ଉର୍ବରତା ଓ ଐଶ୍ୱର୍ଯ୍ୟ ନିମନ୍ତେ ପ୍ରତୀକାତ୍ମକ ଭାବରେ ବିବାହ କରି   ସ‌ହବାସ କରିଥିଲେ । ମିଶର ଦେଶରେ ଖ୍ରୀ:ପୂ: ୧୮୦୦ରେ ସ୍ଟୋରି ଅଫ ସିନୁହେ ନାମକ ଏପିକ କାବ୍ୟ ଲେଖାଯାଇଥିଲା । ଅନ୍ୟାନ୍ୟ ଏପିକ କାବ୍ୟ ମଧ୍ୟରେ ଗ୍ରୀକ ଭାଷାରେ ଇଲିଆଡ ଓ ଓଡିଶେ, ଗାଥିକ ଅଭେସ୍ଟା ଓ ୟାସନା: ପୁରାତନ ରୋମାନ ଭାଷାରେ ଖ୍ରୀ:ପୂ: ୨୯ରୁ ୧୯ ମଧ୍ୟରେ ଭିରଗିଲର ଏନେଇଡ    '  , ଭାରତର ଏପିକ କାବ୍ୟ ରାମାୟଣ ଓ ମହାଭାରତ ଲେଖାଯାଇଥିଲା । ପ୍ରାକ୍ ଇତିହାସ କାଳରେ ଶୁଣି ଶୁଣି ମନେରଖୁଥିବା ଓ ଅନ୍ୟମାନଙ୍କୁ କ‌ହୁଥିବା କାବ୍ୟମାନଙ୍କ ମଧ୍ୟରେ ଓଡିସେ, ଗଥସ ଓ ଭାରତୀୟ ବେଦ ମୂଖ୍ୟ ଥିଲେ ।
ବିଜୟଶ୍ରୀ ରାଉତରାୟ  (୨୮ ଜୁଲାଇ ୧୯୫୩ - ୨ ଜୁନ ୨୦୨୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ବିଜୟଶ୍ରୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ଶେଷ ସମୟ ପର୍ଯ୍ୟନ୍ତ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୯୦, ୧୯୯୫, ୨୦୦୦, ୨୦୦୪, ୨୦୦୯ ଓ ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାସୁଦେବପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ, ୧୨ଶ, ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବ୍ୟକ୍ତିଗତ ଜୀବନ ବିଜୟଶ୍ରୀ ରାଉତରାୟ ୧୯୫୩ ମସିହାର ଜୁଲାଇ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳମଣି ରାଉତରାୟ ଓ ମାଆଙ୍କ ନାମ ନଳିନୀଦେବୀ ରାଉତରାୟ ଏବଂ ପତ୍ନୀଙ୍କ ନାମ ଜ୍ୟୋତି ରାଉତରାୟ । ବିଜୟଶ୍ରୀଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ବିଜୟଶ୍ରୀଙ୍କ ବାପା ନୀଳମଣି ରାଉତରାୟ ଜଣେ ରାଜନେତା ଥିଲେ, ଯିଏକି ଓଡ଼ିଶା ବିଧାନ ସଭାରେ ଦୁଇଥର ବିଧାୟକ ଭାବରେ କାର୍ଯ୍ୟ କରିଥିଲେ ଏବଂ ତାଙ୍କ ପୁଅ ବିଷ୍ଣୁବ୍ରତ ରାଉତରାୟ ଏବେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ରାଜନୈତିକ ଜୀବନ ବିଜୟଶ୍ରୀ ରାଉତରାୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଏହା ପୂର୍ବରୁ ସେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୬ ଥର ଏବଂ ମନ୍ତ୍ରୀ ଭାବରେ ୨୦୦୨ରୁ ୨୦୦୬ ଯାଏଁ, ୨୦୧୨ରୁ ୨୦୧୭ ଯାଏଁ ଏବଂ ୨୦୧୭ରୁ ୨୦୧୯ ଯାଏଁ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ସେଫ୍ଟିସିମିଆ ରୋଗରେ ପୀଡ଼ିତ ହୋଇ ୨୦୨୧ ମସିହା ଜୁନ ୨ ତାରିଖରେ ଭୁବନେଶ୍ୱରରେ ତାଙ୍କର ପରଲୋକ ଘଟିଥିଲା । ମୃତ୍ୟୁ ବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।
ତିରୁପତି ବିମାନ ବନ୍ଦର,  ( : , : ) ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶର ତିରୁପତିଠାରେ ଥିବା ବିନାମ ବନ୍ଦର  । ଏହା ତିରୁପତିର ଉପାଶହରାଞ୍ଚଳ ରେନୀଗୁନ୍ତାଠାରେ ଅବସ୍ଥିତ । ଏହା ତିରୁପତି ସହରରୁ 14କିଲୋମିଟର ଓ ତିରୁମାଳା ମନ୍ଦିରରୁ 39 କିଲୋମିଟର ଦୂରରେ ରହିଛି । ଇତିହାସ ତିରୁପତି ବିମାନ ବନ୍ଦର 1976 ମସିହାରେ ତତ୍କାଳୀନ ପ୍ରଧାନ ମନ୍ତ୍ରୀ ନରସିଂହ ରାଓଙ୍କଦ୍ୱାରା ଭିତ୍ତି ପ୍ରସ୍ତର ସ୍ଥାପନ ହେଇ ନିର୍ମିତ ହେଇଥିଲା .1999 ମସିହାରେ ପୁନର୍ନିର୍ମିତ ବିନାନ ବନ୍ଦର ପ୍ରଧାନ ମନ୍ତ୍ରୀ ଅଟଳ ବିହାରୀ ବାଜପାୟୀଙ୍କଦ୍ୱାରା ଶୁଭାରମ୍ଭ କରାଯାଇଥିଲା । ଏହି ପୁନର୍ନିର୍ମାଣରେ 11 କୋଟି ଟଙ୍କା 1993 ମସିହାରୁ ଖରଚ କରାଯାଇଥିଲା । ଗରୁଡ ଟର୍ମିନାଲ ଆଗରୁ ଥିବା ଟର୍ମିନାଲ ସହ ନୂତନ ଭାବେ ଗରୁଡ ଟର୍ମିନାଲ ଯାହାର ଆୟତନ 16,500 ବର୍ଗମିଟର ,ତାହାକୁ 175 କୋଟି ଟଙ୍କାରେ ନିର୍ମାଣ କରାଯାଇଥିଲା । ଏହି ଟର୍ମିନାଲରେ 500 ଘରେଇ ଯାତ୍ରୀ ଓ 200 ଅନ୍ତର୍ଜାତିକ ଯାତ୍ରୀ ଏକସମୟରେ ବ୍ୟବହାର ପାଇଁ ଯୋଗ୍ୟ । ଏହି ନୂତନ ଟର୍ମିନାଲ 2012ରେ ନିର୍ମିତ ହେଇଥିଲା ଓ ଏହା 2015 ଅକ୍ଟୋବର 22ରେ ଭାରତୀୟ ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ଉଦଘାଟିତ ହେଇଥିଲା । ଏହାକୁ ଅନ୍ତର୍ଜାତିକ ସ୍ତର ବିମାନ ବନ୍ଦର କରିବାକୁ ଯୋଜନା ରହିଛି । ଏୟାର ଲାଇନ ସମୂହ ଓ ଗନ୍ତବ୍ୟ ସ୍ଥଳୀ ଘଟନା ଓ ଦୁର୍ଘଟଣା 17 ସେପ୍ଟେମ୍ବର 2016ରେ ଏକ ସ୍ପାଇସ ଜେଟ ବିମାନ ରାନୱେରେ ତଳକୁ ଗାଡି ଦୁର୍ଘଟଣା ଗ୍ରସ୍ତ ହେଇଥିଲା , ମାତ୍ର ଏଥିରେ ଥିବା ସମସ୍ତ ଯାତ୍ରୀ ଓ କର୍ମଚାରୀ ସୁରକ୍ଷିତ ରହିଥିଲେ । 15 ନଭେମ୍ବର 1993ରେ ଏୟାର ଇଣ୍ଡିଆର ଏକ ବିମାନ ଏହା ନିକଟରେ କ୍ଷେତ ଭିତର ଅବତରଣ କରିବାକୁ ବାଧ୍ୟ ହେଇଥିଲା । କେହି ମୃତହତ ହେଇନଥିଲେ ମଧ୍ୟ ବିମାନଟି ଦ୍ୱଂଶ ହେଇଯାଇଥିଲା ।
ଭକ୍ତରାମ ଦେସ୍ତି (ଜନ୍ମ : ୧୪ ଜୁନ ୨୦୦୨), ଜଣେ ଭାରତୀୟ ଭାରୋତ୍ତୋଳକ  । ସେ ୨୦୧୯ ମସିହାରେ ଅଷ୍ଟ୍ରେଲିଆ ମହାଦେଶର ସାମୋଆଠାରେ ଅନୁଷ୍ଠିତ ରାଜ୍ୟଗୋଷ୍ଠୀ ଭାରୋତ୍ତୋଳନ ଚାମ୍ପିୟନସିପରେ ଭାରତକୁ ପ୍ରତିନିଧିତ୍ୱ କରି ସ୍ୱର୍ଣ୍ଣପଦକ ହାସଲ କରିଥିଲେ । ଭକ୍ତରାମ, ମାଲକାନଗିରି ଜିଲ୍ଲାର ଚିତ୍ରକୋଣ୍ଡା ଅନ୍ତର୍ଗତ ଆରଏସସି-୪ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ସୁଦନ ଦେସ୍ତି ଓ ମାତାଙ୍କ ନାମ ତୁଳା । ପରିବାରର ଆର୍ଥିକ ଦୂରାବସ୍ଥାଯୋଗୁ ତାଙ୍କୁ ବଜାରରେ ଯାଇ ମାଣ୍ଡିଆ ବିକ୍ରୀ କରିବାକୁ ପଡୁଥିଲା । ୨୦୧୪ମସିହାରେ ଭକ୍ତରାମ ବ୍ରହ୍ମପୁର କ୍ରୀଡ଼ା ଛାତ୍ରାବାସରେ ଯୋଗଦେଇଥିଲେ । ସେଠାରେ ପ୍ରଶିକ୍ଷିକା ସୀତାକୁମାରୀ ଜେନାଙ୍କଠାରୁ ଭାରୋତ୍ତୋଳନର ପ୍ରଶିକ୍ଷଣ ଗ୍ରହଣ କରିଥିଲେ । ୨୦୧୬ମସିହାରେ ସେ ଜାତୀୟ ବିଦ୍ୟାଳୟ କ୍ରୀଡ଼ା, ୨୦୧୮ ଓ ୨୦୧୯ରେ ଖେଲୋ ଇଣ୍ଡିଆ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ହାସଲ କରିଥିଲେ । ଏହାପରେ, ସେ ଜାତୀୟ କ୍ରୀଡ଼ା ପ୍ରତିଷ୍ଠାନ (ଏନଆଇଏସ)ରୁ ପ୍ରଶିକ୍ଷଣ ଲାଭ କରିଥିଲେ  । ୨୦୧୯ ରାଜ୍ୟଗୋଷ୍ଠୀ ଭାରୋତ୍ତୋଳନ ଚାମ୍ପିୟନସିପରେ ସେ ଯୁବ ଜୁନିୟର ବର୍ଗରେ ୧୮୪କିଗ୍ରା ଓଜନ ଉଠେଇ ସ୍ୱର୍ଣ୍ଣ ପଦକ ହାସଲ କରିଥିଲେ ।
ତିର୍ଥେଶ୍ୱର ଶିବ ମନ୍ଦିର, ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ସହର ଭୁବନେଶ୍ୱରଠାରେ ଅବସ୍ଥିତ । ଅବସ୍ଥିତି ତିର୍ଥେଶ୍ୱର ମନ୍ଦିରର ଅବସ୍ଥିତ 20  14  36 " , 85  50  10 " , ଏବଂ ଏହାର ଉଚ୍ଚତା ୮୫ଫୁଟ । ଏହା ପୁରୁଣା ଭୁବନେଶ୍ୱର ଅଞ୍ଚଳର ତଳବଜାରଠାରେ ଅବସ୍ଥିତ । ବିନ୍ଦୁସାଗର ପୁଷ୍କରିଣୀଠାରୁ ଲିଙ୍ଗରାଜ ମନ୍ଦିରକୁ ଯିବା ରାସ୍ତାରେ ବାମ ପାର୍ଶ୍ୱରେ ଏହି ମନ୍ଦିର ରହିଛି । ମନ୍ଦିରର ମୁଖ ପଶ୍ଚିମ ଦିଗକୁ ରହିଛି । ଏଠାରେ ଶିବ ଲିଙ୍ଗ ସହ ଯୋନିପୀଠ ମଧ୍ୟ ରହିଛି । ଏହି ମନ୍ଦିରରେ ନିୟମିତ ପୂଜା ଅର୍ଚ୍ଚନା ହୁଏ । ଇତିହାସ ସ୍ଥାପତ୍ୟ କଳାକୁ ଅନୁଧ୍ୟାନ କାଲେ ଏହି ମନ୍ଦିର ଚତୁର୍ଦ୍ଦଶ ଶତାବ୍ଦୀର ଗଙ୍ଗବଂଶ ସମୟରେ ନିର୍ମାଣ ହେଇଥିବାର ଜଣାଯାଇଥାଏ । ଏହି ମନ୍ଦିର ବର୍ତ୍ତମାନ ବେସରକାରି ମାଲିକାନାରେ ପରିଚାଳିତ । ତଳବଜାର ଅଞ୍ଚଳର ବ୍ୟକ୍ତିମାନେ ମନ୍ଦିର ପରିଚାଳନା ଭାର ନିଅନ୍ତି । ଯାନିଯାତରା ମନ୍ଦିରରେ ମହା ଶିବରାତ୍ରି ସହ ଜଳାଭିଷେକ, ସଂକ୍ରାନ୍ତି ଆଦି ନିୟମାନୁସାରେ ପାଳିତ ହୁଏ ।
ରେଓତି ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ବଲ୍ଲିଅ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରେଓତି ସହରର ମୋଟ ଜନସଂଖ୍ୟା ୨୨୧୦୩ ଅଟେ । ସେଥି ମଧ୍ୟରୁ ୫୧.୨୭% ଜଣ ପରୁଷ ହୋଇଥିବା ବେଳେ ୪୮.୭୩% ଜଣ ନାରୀ ଅଟନ୍ତି । ରେଓତିର ସାକ୍ଷରତା ହାର ୪୦.୨୧% ଅଟେ । ଏହା ଜାତୀୟ ହାରଠାରୁ ୨୪.୬୩% ପ୍ରତିଶତ ଅଧିକ ଅଟେ । ସେଥିରୁ ୨୫.୦୯% ପ୍ରତିଶତ ପୁରୁଷ ଓ ୧୫.୧୨% ନାରୀ ଅଟନ୍ତି । ୧୮.୫୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରେଓତିର ସରକାରୀ ଭାଷା ଅଟେ ।
ଭୃସଙ୍ଗ ଗଛ ବା ଭୁରୁସଙ୍ଗ ଗଛ ବା ଭୁରୁସୁଙ୍ଗା ଗଛ   ହେଉଛି ରୁଟାସିଆ  ବର୍ଗର ଏକ କ୍ରାନ୍ତିୟ ବୃକ୍ଷ ଯାହାର ଉତ୍ପତ୍ତିସ୍ଥଳ ଭାରତ ଓ ଶ୍ରୀଲଙ୍କାବୋଲି କୁହାଯାଏ। ଏହା ଏକ ଋତୁପାତୀ, ସୁବାସିତ କ୍ଷୁଦ୍ର ବୃକ୍ଷ । ଏହା ୪ରୁ ୬ ମିଟର ଯାଏ ବଢ଼ିଥାଏ, କାଣ୍ଡର ପୃଷ୍ଠଭାଗ କୃଷ୍ଣବର୍ଣ୍ଣ । ପତ୍ରଗୁଡ଼ିକ ଯୌଗିକ । ପତ୍ରର ଊର୍ଦ୍ଧ୍ୱଭାଗ ମସୃଣ, ନିମ୍ନଭାଗ ଲୋମଶ ଓ ଗ୍ରନ୍ଥି ଯୁକ୍ତ । ଫୁଲ ଛୋଟ, ଧଳା । ପତ୍ର ସୁଗନ୍ଧଯୁକ୍ତ ଓ ବିଭିନ୍ନ ଭାବରେ ବ୍ୟବହୃତ । ବିଭିନ୍ନ ପ୍ରକାର ଖାଦ୍ୟପ୍ରସ୍ତୁତି କାଳରେ, ବାସନା ଓ ସୁଆଦିଆ କରିବା ପାଇଁ ବଘରା ବଘରୀରେ ଏହି ପତ୍ର ଛୁଙ୍କ ରୂପେ ବ୍ୟବହୃତ ହୋଇଥାଏ । ପତ୍ରଗୁଡ଼ିକ କେତେକାଂଶରେ ନିମ୍ବ ପତ୍ର ପରି ଦିଶୁଥିବାରୁ କେହି କେହି ଏହାକୁ ମିଠା ନିମ୍ବ ବୋଲି ମଧ୍ୟ କହିଥାନ୍ତି । ବିଭିନ୍ନ ନାମ ଓଡ଼ିଆ ତଥା ବିଭିନ୍ନ ଭାରତୀୟ ଭାଷାରେ ଏହାକୁ ଭୁରୁସୁଙ୍ଗ।, ଭେର୍ସୁଙ୍ଗା ମସଲା ପତ୍ର, କରୀ ପତା, କରିଆ ପତ୍ର, ସୁରଭି, ଗିରି ନିମ୍ବ, କାରିଆ ପେଲା, କାଟିନମ, ବୋବ଼ାଲା, କାରେପେକୁ, କାରି ଭେପାକୁ; ଇଂରାଜୀ - । ଏହାର ନାମ ଉଦ୍ଭିଦ ବିଜ୍ଞାନୀ ଜୋହାନ କୋନିଗ ଙ୍କୁ ମନେ ପକାଇଦିଏ। ଉପଯୋଗ ଔଷଧୀୟ ଆୟୁର୍ବେଦ ମତରେ ଏହାର ପତ୍ର ଏକ ପ୍ରକାରର ଔଷଧ। ଏଥିରେ ମଧୁମେହ ପ୍ରତିରୋଧକ ଶକ୍ତି ରହିଛି ବୋଲି କୁହାଯାଏ। କୋଲେଷ୍ଟରଲ କମାଇବାପାଇଁ ଏହାକୁ ରସୁଣ, ଦହି ଓ ମେଥି ସହିତ ପ୍ରୟୋଗ କରାଯାଏ। ଉଚ୍ଚରକ୍ତଚାପ ଓ ମଧୁମେହରେ ଏହାର ଚଟଣୀ କାମରେ ଆସେ ଅନ୍ୟାନ୍ୟ ଭାରତୀୟ ବିଶେଷ କରି ଦକ୍ଷିଣ ଭାରତୀୟ, ପଶ୍ଚିମ ଭାରତୀୟ ଓ ଶ୍ରୀଲଙ୍କାର ରାନ୍ଧଣାରେ ଏହାର ବହୁଳ ପ୍ରୟୋଗ ହୋଇଥାଏ। ତରକାରୀ, ସମ୍ବର,ରସମ, କଢ଼ି, ଚଟଣୀ, ବରା, ପକୁଡ଼ି, ଭାତ ଓ ବିଭିନ୍ନ ଭଜାରେ ଏହା କାମରେ ଲାଗିଥାଏ। ସାଧାରଣତଃ ଏହାର ତଟକା ପତ୍ରକୁ ବ୍ୟବହାର କରାଯାଏ। ଶୁଖିଲା ପତ୍ରର ବାସ୍ନା ନିମ୍ନକୋଟିର ହୋଇଥାଏ। କାମ୍ପୁଚିଆରେ ଏହାର ପତ୍ରକୁ ଭାଜି ଗୁଣ୍ଡକରି ସୁପ୍ରେ ପକାଇ ମାଜୁ କ୍ରୁଏଂଗ ନାମକ ବ୍ୟଂଜନ ପ୍ରସ୍ତୁତ କରାଯାଏ। ତୁଳସୀ ପତ୍ର ଅଭାବରେ ଏହାର ପତ୍ରକୁ ହିନ୍ଦୁମାନେ ପୂଜାରେ ବ୍ୟବହାର କରିଥାନ୍ତି। ଦ୍ରବ୍ୟ ଗୁଣ ଭୁରୁସୁଙ୍ଗ। ପତ୍ରରେ ଲୌହ ଓ ଫେ।ଲିକ ଅମ୍ଳ   ଉତ୍ତମ ପରିମାଣରେ ଥାଏ । ଶରୀର ପୁଷ୍ଟି ପାଇଁ ଏହା ହିତକାରୀ । ଆହୁରି ମଧ୍ୟ, ଏହି ପତ୍ର ଖାଦ୍ୟ ଜୀର୍ଣ୍ଣକାରକ ରୂପେ କାର୍ଯ୍ୟକରିଥାଏ । ଫେ।ଲିକ ଅମ୍ଳ ଗୋଟିଏ ଭିଟାମିନ  "ବି"   ( ଇ୯) ରହିଥାଏ । ଏହା ରକ୍ତରେ ଲୋହିତ ରକ୍ତ କଣିକା   ଗଠନରେ ସହାୟକ, କେତେକ ପ୍ରକାର କ୍ୟାନସର ରୋଗ ପ୍ରତିରୋଧକ, ଗର୍ଭଧାରଣ ପୂର୍ବରୁ ନାରୀର ଓ ମାତୃଗର୍ଭରେ ଭ୍ରୂଣର ଉତ୍ତମ ବୃଦ୍ଧିରେ ସହାୟକ ରୂପେ କାର୍ଯ୍ୟ କରିଥାଏ ।
ଶିମୂଳିଆ  (କ୍ରମିକ ସଂଖ୍ୟା: ୪୨) ବାଲେଶ୍ୱର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଶିମୂଳିଆ ବ୍ଳକ ଓ ଖଇରା ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଜ୍ୟୋତିପ୍ରକାଶ ପାଣିଗ୍ରାହୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପଦ୍ମଲୋଚନ ପଣ୍ଡାଙ୍କଠାରୁ ୭୯୩୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପର୍ଶୁରାମ ପାଣିଗ୍ରାହୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପଦ୍ମଲୋଚନ ପଣ୍ଡାଙ୍କଠାରୁ ୧୦,୯୨୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୦୯ ମଧ୍ୟରେ ମୋଟ ୧୨ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଧାମନପୁର, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୩୭ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ବିଦୂଷୀ ଦାସ ବାର୍ଦେ  ( . ୧୯୮୯- ଅକ୍ଟୋବର ୨୦୧୨) ଜଣେ ଭାରତୀୟ ଚଳଚ୍ଚିତ୍ର ଅଭିନେତ୍ରୀ ଓ ମୁମ୍ବାଇରେ ଜଣେ ମଡ଼େଲ୍ ଥିଲେ  । ସେ ୨୦୦୬ରେ ମିସ୍ ଚେନ୍ନାଇ ସୁନ୍ଦରୀ ପ୍ରତିଯୋଗିତାରେ ଦ୍ୱିତୀୟ ରନର୍ସଅପ୍ ହୋଇଥିଲେ । ସେ କେତେକ ତାମିଲ ଚଳଚ୍ଚିତ୍ରରେ ଅଭିନୟ କରିଛନ୍ତି, ଯାହା ମଧ୍ଧ୍ୟରେ ରହିଛି ୨୦୦୬ର ଅପରାଧପ୍ରବଣ ଚଳଚ୍ଚିତ୍ର ବେଟ୍ଟାଇୟାଡୁ ଭିଲାଉୟାଡୁ । ମୃତ୍ୟୁ ସେ ୨୨ ଅକ୍ଟୋବର ୨୦୧୨ରେ ନିଜ ଅନ୍ଧେରୀ ୱେଷ୍ଟ୍ ଆପାର୍ଟମେଣ୍ଟରେ ମୃତ ଅବସ୍ଥାରେ ମିଳିଥିଲେ । ଅଧିକ ରକ୍ତ ବୋହିବା ତାଙ୍କ ମୃତ୍ୟୁର କାରଣ ଥିଲେ, ଯାହା ହତ୍ୟା ବୋଲି ସୂଚାଇଥିଲା । ପ୍ରତ୍ୟକ୍ଷଦର୍ଶୀଙ୍କ ଅନୁଯାୟୀ ରାତି ୯ଟା ବେଳେ ଧଳା ସାର୍ଟ ପିନ୍ଧିଥିବା ଏକ ବ୍ୟକ୍ତିକୁ ପୀଡ଼ିତାଙ୍କ ଘରୁ ବାହାରିବାର ଦେଖାଯାଇଥିଲା, ଯାହାକୁ ଲକ୍ଷ୍ୟ କରି ଆରକ୍ଷୀ ତା 'ର କାର୍ଯ୍ୟନୁଷ୍ଠାନ ଗ୍ରହଣ କରିଥିଲା ।
ମାଳଭାନୀ କୋଙ୍କଣି, କୋଙ୍କଣୀ ଭାଷାର ଏକ ଉପଭାଷା । ଏଥିରେ ମାରାଠି ଭାଷାର ବହୁଳ ପ୍ରଭାବ ଓ କିଛି ଶବ୍ଦ ରହିଛି । ମଳଭାନୀ ଭାଷା ଏକ କଥିତ ଭାଷା ଓ ଏହାର ନିଜସ୍ୱ ଲିପି ନାହି । ଏହା ଏହି ଅଞ୍ଚଳର ଯେଉଁ ସ୍ଥାନ ମାନଙ୍କରେ ବ୍ଯବହ୍ରୁତ ହେଇଥାଏ ସେହି ଅଞ୍ଚଳର ନିଜସ୍ୱ ଭାଷାର ଲିପିରେ ଲେଖାଯାଇଥାଏ । ଅନେକ ସ୍ଥଳରେ ଦେବନାଗରୀ ଲିପି ବ୍ୟବହାର ହେବାର ଦେଖା ଯାଇଥାଏ । ସମ୍ବାଦ ପତ୍ରର ସନ୍ଦର୍ଭ ଓ ଡ୍ରାମାରେ ଏହାର ବହୁଳ ବ୍ୟବହାର ହେଇଥାଏ । ଯଦିଓ ମରାଠାର ଭାତମାନେ ମାରାଠି ଭାଷା ଗ୍ରହଣ କରି ଏହାକୁ ବର୍ଜନ କଲେଣି ତଥାପି ଏହା ଅବଲୁପ୍ତ ହେବାର ଭୟ ନାହି । ତଳ ସ୍ତରର ଲୋକମାନେ ଏହାକୁ ପୂର୍ଣ ଭାବରେ ବ୍ୟବହାର କରୁଛନ୍ତି ଓ ଏହା କୁଦଳି ଭାଷା ନାମରେ ମଧ୍ୟ ପରିଚିତ । ମାରାଠି ସହ ଏଥିରେ ଅନେକ ସ୍ୱାତନ୍ତ୍ରତା ମଧ୍ୟ ରହିଥାଏ । ଏଥିରେ  " ଲା " କୁ  "କା"  ବୋଲି କୁହାଯାଇଥାଏ ।  " ହଁ"  ,  "କେଉଁଠାରେ "   " ଏଠାରେ "  ପରି ଶବ୍ଦ ଏଥିରେ ଭିନ୍ନ ଭାବରେ ଥାଏ । ଭୌଗୋଳିକ ବଣ୍ଟନ କୋଙ୍କଣ ବିଭାଗର ଦକ୍ଷିଣ ଅଞ୍ଚଳରେ ଏହା ବହୁଳ ବ୍ୟବହାର ହେଇଥାଏ । . ରତନଗିରି , ସିନ୍ଧୁଦୁର୍ଗ ଜିଲ୍ଲାରେ ଏହା ମୁଖ୍ୟ କଥିତ ଭାଷା । ଜନଗଣନା ଅନୁସାରେ 46851 ମଳଭାନୀ ଭାଷା କହୁଥିବା ଲୋକ ରହିଥିଲେ । କୋଙ୍କଣୀ ଭାଷାରେ 25 ଲକ୍ଷ୍ ଲୋକ ରହିଛନ୍ତି । ସମର୍ଥିତ ସୂତ୍ରରୁ ମାଳଭାନୀ ଭାଷା କହୁଥିବା ଲୋକ ସଂଖ୍ୟା 868,825 ।
ଜଗନ୍ନାଥଙ୍କ ପାଖରେ ଅନେକ ସୁଗନ୍ଧିତ ଦ୍ରବ୍ୟ ଲାଗି ହୁଏ । ସୁଗନ୍ଧିତ ପୁଷ୍ଣ ହେଉ କି ଧୂପାଦି ସୁଗନ୍ଧ ବା ସୁଗନ୍ଧିତ ଜଳ । ପୂର୍ବରୁ ଜଗନ୍ନାଥଙ୍କ ଏହି ସୁଗନ୍ଧ ଆକର୍ଷଣ ପାଇଁ ଜଣେ ସ୍ୱତନ୍ତ୍ର ସେବକ ରହିଥିଲେ । ତାଙ୍କୁ ମହାସୁଗନ୍ଧି ବୋଲି କୁହାଯାଏ । କାର୍ଯ୍ୟ ଶ୍ରୀମନ୍ଦିର ସ୍ୱତ୍ୱଲିପି ଅନୁଯାୟୀ ଏହି ସେବକ ସୁଗନ୍ଧ ଜଳ ସିଞ୍ଚନ ସେବା କରନ୍ତି । ପ୍ରତ୍ୟେକ ଅବକାଶ, ପୁଷ୍ପାଞ୍ଜଳୀ ସମୟରେ, ସ୍ନାନ, ରଥଯାତ୍ର। ପହଣ୍ଡିବିଜେ ସମୟରେ ସୁଗନ୍ଧଜଳ ସଞ୍ଚନ କରନ୍ତି । ଗ୍ରୋମ୍ ବିବରଣୀରେ ମହାସୁଗନ୍ଧି ଦେଉଳି ସେବକଙ୍କ ସମ୍ପର୍କରେ ସୂଚନା ରହିଛି । ଏ ସେବକ ଟେରାଫିଟା ପରେ କଳାହାଟ ଦ୍ୱାରରେ ପ୍ରତିଦିନ ଧୂପକାଠି ଧରି ଠିଆ ହେଉଥଲେ । ହେଲେ ଏବେ ଏହି ସେବା ଆଉ ନାହିଁ । ବହୁ ଦିନରୁ ଏହି ସେବା ବନ୍ଦ ହୋଇଯାଇଛି ।
ଡ଼ିଭାଇନ୍ ପବ୍ଳିକ ସ୍କୁଲ, ରାୟଗଡ଼ା ଏକ ସହଶିକ୍ଷା ଭିତ୍ତିକ ଇଂରାଜୀ ମାଧ୍ୟମ ଉଚ୍ଚ ବିଦ୍ୟାଳୟ । ରାୟଗଡ଼ା ସହରର ବାଇପାସ୍‌ ରାସ୍ତାରେ ଥିବା ୟୁଜିଏମ୍ଆଇଟି  ( : , ) ସାମନାରେ ଏହା ଅବସ୍ଥିତ  । ଇତିହାସ ୧୯୯୩ ମସିହାରେ ପ୍ରତିଷ୍ଠିତ ଏହି ବିଦ୍ୟାଳୟ ଓଡ଼ିଶା ସରକାରଙ୍କ ଶିକ୍ଷା ବିଭାଗଦ୍ୱାରା ସ୍ୱୀକୃତିପ୍ରାପ୍ତ । ଏହି ବିଦ୍ୟାଳୟରେ ହିନ୍ଦୀ ଦ୍ୱିତୀୟ୍ ସ୍ୱୀକୃତ ଭାଷା । ବିଦ୍ୟାଳୟଟି ଆଇସିଏସ୍ଇ   ସହ ଅନୁବନ୍ଧିତ । ବିଦ୍ୟାଳୟରେ ଏକ ପାଠାଗାର ରହିଛି । ଡ଼ିଭାଇନ୍ ଗ୍ରୁପ ଶୈକ୍ଷିକ ଅନୁଷ୍ଠାନ ସାଧାରଣତଃ ଛାତ୍ର/ଛାତ୍ରୀଙ୍କ ପାଠ୍ୟୋତ୍ତର ଉତ୍କୃଷ୍ଟତା ପ୍ରକାଶ ନିମନ୍ତେ ଉଦ୍ଦିଷ୍ଟ । ପ୍ରତି ପିଲାର ସାମଗ୍ରିକ ବିକାଶ ଏହି ଅନୁଷ୍ଠାନର ଲକ୍ଷ୍ୟ ।
ଅନନ୍ତଗିରି ପର୍ବତମାଳା ଭାରତୀୟ ରାଜ୍ୟ ତେଲେଙ୍ଗନା ର ରଙ୍ଗା ରେଡ୍ଡୀ ଜିଲ୍ଲା ରଭିକାରାବାଦ ନିକଟରେ ଅବସ୍ଥିତ । ଏହି ପର୍ବତମାଳାରୁ ଜଳ ନିର୍ଗତ ହୋଇ ଓସମାନନଗର ଓ ହିମୟତସାଗରକୁ ପ୍ରବାହିତ ହେଇଥାଏ । ତେଲେଙ୍ଗାନାର ଅନନ୍ତଗିରି ମନ୍ଦିର ହାଇଦ୍ରାବାଦଠାରୁ 75 କିଲୋମିଟର ଦୂରରେ ଥିବା ଘଞ୍ଚ ଜଙ୍ଗଲରେ ଅବସ୍ଥିତ  ଏହି ପର୍ବତରୁ ମୂଷି ନଦୀ ମଧ୍ୟ ବାହାରିଛି ଓ ଏହା ଭିକାରାବାଦରୁ ହାଇଦରାବାଦ ହେଇ ପ୍ରବାହିତ ହେଇଥାଏ । ଏହା ଏକ ବହୁ ପ୍ରାଚୀନ ବସତି ଅଞ୍ଚଳ ଥିଲା । ଏହା ଏଠାରେ ଥିବା ପୁରାତନ ଗୁମ୍ଫା , ମଧ୍ୟଯୁଗୀୟ ଦୁର୍ଗ , ଓ ପ୍ରବହୀନ ମନ୍ଦିର ମାନଙ୍କରୁ ପ୍ରତିପାଦିତ ହେଇଥାଏ । ମୂଷି ନଦୀ ମୂଷି ନଦୀ ବା ମାଛ କୁଣ୍ଡ ନଦୀ ହାଇଦରାବାଦ ସହରରୁ ପଶ୍ଚିମ ଦିଗରେ 90 କିଲୋମିଟର ଦୂରରୁ ଅନନ୍ତଗିରି ପର୍ବତରୁ ବାହାରି ପୂର୍ବୋତ୍ତର ଦିଗକୁ ବହିଜାଏ । ଏହା କ୍ରୀଷ୍ଣା ନଦୀ ସହ ନଳଗୋନ୍ଦ ଜିଲ୍ଲାରେ ସମୁଦାୟ 240 କିଲୋମିଟର ପଥ ପ୍ରବାହିତ ହେଲା ପରେ ମିଶି ଥାଏ । ଅନନ୍ତଗିରି ନିକଟରେ ପର୍ଯ୍ୟଟକ ଆକର୍ଷଣ ସମୂହ ଅନନ୍ତ ପଦ୍ମନାଭ ସ୍ୱାମୀ ମନ୍ଦିର ଏହି ମନ୍ଦିର ହାଇଦରାବାଦ ସହରଠାରୁ 75 କିଲୋମିଟର ଦୂର ଅନନ୍ତଗିରି ପର୍ବତ ଉପରେ ହାୟଦରାବାଦର ନିଜାମଙ୍କଦ୍ୱାରା ନିର୍ମିତ ହେଇଥିଲା । ଭଗବାନ ବିଷ୍ଣୁ ଶ୍ରୀ ଅନନ୍ତ ପଦ୍ମନାଭ ସ୍ୱାମୀ ରୂପରେ ଏଠାରେ ପୂଜିତ ହେଇଥାନ୍ତି । ଅନନ୍ତ ଗିରିର ନାମକରଣ ସେଥିପାଇଁ ଏପରି ରହିଛି ।
ବୃନ୍ଦାବନ, ଉତ୍ତର ପ୍ରଦେଶ ରାଜ୍ୟର ମଥୁରା ଜିଲ୍ଲାରେ ଅବସ୍ତିତ । ପୌରାଣିକ ମତନୁସାରେ ଆଜକୁ ପ୍ରାୟ ୫୦୦୦ ବର୍ଷ ପୂର୍ବେ କୃଷ୍ଣ ଭଗବାନ ଏଠାରେ ଲୀଳା କରିଥିଲେ ।
ବିହାର ଓ ଓଡ଼ିଶା ବ୍ରିଟିଶ ଭାରତର ଏକ ପ୍ରଦେଶ ଥିଲା, ଯେଉଁଥିରେ ବର୍ତ୍ତମାନର ଭାରତୀୟ ରାଜ୍ୟ ବିହାର, ଝାଡ଼ଖଣ୍ଡ ଏବଂ ଓଡ଼ିଶାର କିଛି ଅଂଶ ଅନ୍ତର୍ଭୁକ୍ତ ଥିଲା । ଅଷ୍ଟାଦଶ ଓ ଉନବିଂଶ ଶତାବ୍ଦୀରେ ବ୍ରିଟିଶମାନେ ଏହି ଅଞ୍ଚଳକୁ ଜିତି ନେଇଥିଲେ ଏବଂ ବ୍ରିଟିଶ ଭାରତର ସର୍ବବୃହତ ପ୍ରଶାସନିକ ଉପଖଣ୍ଡ ବେଙ୍ଗଲ ପ୍ରେସିଡେନ୍ସିର ତତ୍କାଳୀନ ଭାରତୀୟ ପ୍ରଶାସନିକ ସେବାଦ୍ୱାରା ପରିଚାଳିତ ହେଉଥିଲା । ଇତିହାସ ୧୭୫୬ ମସିହାରେ ବିହାର ଓ ଓଡ଼ିଶା ମୋଗଲ ସାମ୍ରାଜ୍ୟର ଅଂଶ ଥିଲା, ବିହାର ବଙ୍ଗଳାର ଅଂଶ ଥିଲା ସୁବାହ ଏବଂ ଓଡ଼ିଶା ଏହାର ନିଜସ୍ୱ ସୁବାହ । ୧୭୬୫ ମସିହା ଅଗଷ୍ଟ ୧୬ ତାରିଖରେ ସ୍ୱର୍ଗତ ସମ୍ରାଟ ଆଲାମଗିର ଦ୍ୱିତୀୟ ମୁଗଲ ସମ୍ରାଟ ଶାହ ଆଲାମ ଓ ଇଷ୍ଟ ଇଣ୍ଡିଆ କମ୍ପାନିର ଲର୍ଡ କ୍ଲାଇଭ୍ ରବର୍ଟଙ୍କ ମଧ୍ୟରେ ଆହ୍ଲାବାଦ ଚୁକ୍ତି ସ୍ୱାକ୍ଷରିତ ହୋଇଥିଲା।୨୨ ଅକ୍ଟୋବର ୧୭୬୪ରେ ବକ୍ସର ଯୁଦ୍ଧର ଫଳସ୍ୱରୂପ । ଏହି ଚୁକ୍ତି ରାଜନୈତିକ ଏବଂ ସାମ୍ବିଧାନିକ ସମ୍ପୃକ୍ତି ଏବଂ ଭାରତରେ ବ୍ରିଟିଶ ଶାସନର ଆରମ୍ଭକୁ ସୂଚିତ କରେ । ଚୁକ୍ତିର ସର୍ତ୍ତାବଳୀ ଆଧାରରେ ଆଲମ ପୂର୍ବ ପ୍ରଦେଶ ବେଙ୍ଗଲ-ବିହାର-ଓଡ଼ିଶାରୁ ସମ୍ରାଟଙ୍କ ତରଫରୁ ଟିକସ ଆଦାୟ କରିବାର ଅଧିକାର ଇଷ୍ଟ ଇଣ୍ଡିଆ କମ୍ପାନି ଦିୱାନୀ ଅଧିକାର ପ୍ରଦାନ କରିଥିଲେ। ୧୯୧୨ ମସିହା ମାର୍ଚ୍ଚ ୨୨ ତାରିଖରେ ବିହାର ଓ ଓଡ଼ିଶା ବଙ୍ଗଳାରୁ ଅଲଗା ହୋଇ ପାଟନାକୁ ରାଜଧାନୀ କରାଯାଇଥିଲା । ଓଡ଼ିଶା ଶାଖା ନଦୀ ରାଜ୍ୟ ସମେତ ଅନେକ ଦେଶୀୟ ରାଜ୍ୟ ପ୍ରାଦେଶିକ ରାଜ୍ୟପାଳଙ୍କ ଅଧୀନରେ ଥିଲେ । ଦୟାରଚୀ  (୧୯୨୧-୧୯୩୭) ଭାରତ ସରକାର ଆଇନ ୧୯୧୯ ମାଧ୍ୟମରେ ପ୍ରଣୟନ କରାଯାଇଥିବା ମୋଣ୍ଟାଗୁ-ଚେମ୍ସଫୋର୍ଡ ସଂସ୍କାର ବିହାର ଓ ଓଡ଼ିଶା ବିଧାନ ପରିଷଦକୁ ୪୩ରୁ ୧୦୩ ସଦସ୍ୟକୁ ସମ୍ପ୍ରସାରଣ କରିଥିଲା । ବିଧାନ ପରିଷଦରେ ଏବେ ୨ ଜଣ କାର୍ଯ୍ୟନିର୍ବାହୀ କାଉନସିଲର, ୨୫ ଜଣ ମନୋନୀତ ସଦସ୍ୟ  (୧୨ ଜଣ ସରକାରୀ, ୧୩ ଜଣ ଅଣସରକାରୀ) ଏବଂ ୭୬ ଜଣ ନିର୍ବାଚିତ ସଦସ୍ୟ  ୪୮ ଜଣ ଅଣ-ମୁସଲମାନ, ୧୮ ମୁସଲମାନ, ୧ ଜଣ ୟୁରୋପୀୟ, ୩ ଜଣ ବାଣିଜ୍ୟ ଓ ଶିଳ୍ପ, ୫ଟି ଜମିଧାରୀ ଏବଂ ୧ଟି ବିଶ୍ୱବିଦ୍ୟାଳୟ ନିର୍ବାଚନ ମଣ୍ଡଳୀ । ଏହି ସଂସ୍କାରରେ କୃଷି, ସ୍ୱାସ୍ଥ୍ୟ, ଶିକ୍ଷା ଓ ସ୍ଥାନୀୟ ସରକାର ଭଳି କେତେକ ଦାୟିତ୍ୱ ନିର୍ବାଚିତ ମନ୍ତ୍ରୀଙ୍କ ହାତକୁ ହସ୍ତାନ୍ତର କରାଯାଇଥିଲା । ବିଭାଜନ ୧ ଏପ୍ରିଲ ୧୯୩୬ରେ ଏହି ପ୍ରଦେଶକୁ ବିହାର ପ୍ରଦେଶ  (ଯେଉଁଥିରେ ବର୍ତ୍ତମାନର ବିହାର ଓ ଝାଡ଼ଖଣ୍ଡ ରାଜ୍ୟ ଅନ୍ତର୍ଭୁକ୍ତ ଥିଲା) ଏବଂ ଓଡ଼ିଶା ପ୍ରଦେଶ ଓ ଓଡ଼ିଆ ଭାଷାଭାଷୀ ରାଜ୍ୟକୁ ଇଷ୍ଟର୍ଣ୍ଣ ଷ୍ଟେଟ୍ସ ଏଜେନ୍ସିର ଅଧୀନରେ ରଖାଯାଇଥିଲା । ବିହାର ଓ ଓଡ଼ିଶାର ରାଜ୍ୟପାଳ ୧୯୧୨ରୁ ୧୯୨୦ ପର୍ଯ୍ୟନ୍ତ ଏହି ପ୍ରଦେଶରେ ଜଣେ ଲେଫ୍ଟନାଣ୍ଟ ଗଭର୍ଣ୍ଣର ପ୍ରାଦେଶିକ ସରକାରଙ୍କ ନେତୃତ୍ୱ ନେଉଥିଲେ । ୧୯୨୦ ମସିହାରେ ଏହି ପଦବୀକୁ ରାଜ୍ୟପାଳ ଭାବେ ଉନ୍ନୀତ କରାଯାଇଥିଲା, ଯେତେବେଳେ ସତ୍ୟେନ୍ଦ୍ର ପ୍ରସନ୍ନ ସିହ୍ନା, ପ୍ରଥମ ବାରୋନ ସିହ୍ନାଙ୍କୁ ଏହା ପୂରଣ କରିବା ପାଇଁ ନିଯୁକ୍ତ କରାଯାଇଥିଲା ।
ପ୍ରେଡନିସୋଲୋନ  (ଇଂରାଜୀ ଭାଷାରେ ) ଏକ କର୍ଟିକୋସ୍ଟିରଏଡ   ଯାହା କେତେକ ଆଲର୍ଜି, ପ୍ରଦାହ ରୋଗ ସମୂହ  , ଅଟୋଇମ୍ମ୍ୟୁନ ରୋଗ ସମୂହ   ଓ କର୍କଟ ରୋଗମାନଙ୍କର ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ  । ଏହା ବ୍ୟତୀତ ଆଡ୍ରେନୋକର୍ଟିକାଲ ଇନସଫିସିଏନ୍‌ସି  , ହାଇପରକ୍ୟାଲସେମିଆ, ରିଉମାଟଏଡ ଆର୍ଥ୍ରାଇଟିସ, ଚର୍ମ ପ୍ରଦାହ, ଚକ୍ଷୁ ପ୍ରଦାହ, ଆଜ୍‌ମା ଓ ମଲ୍ଟିପ୍ଲ ସ୍କ୍ଲେରୋସିସ ଇତ୍ୟାଦି ରୋଗମାନଙ୍କରେ ମଧ୍ୟ ଦିଆଯାଏ । ଏହି ଔଷଧ ଶିରାଭ୍ୟନ୍ତରରେ  , ପାଟିରେ, ଚମ ମଲମ ଆକାରରେ ଓ ଆଖି ଡ୍ରପ   ଆକାରରେ ଦିଆଯାଏ । ପ୍ରେଡନିସୋଲୋନର ପାର୍ଶ୍ୱ ପ୍ରତିକ୍ରିୟାରେ ସାମୟିକ ଅଇ ଓ ଥକ୍କା ଅନୁଭବ ହୁଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ପ୍ରାୟ ୫% ଲୋକଙ୍କର ମାନସିକ ସମସ୍ୟା ଦେଖାଯାଏ । ଦୀର୍ଘକାଳ ବ୍ୟବ‌ହାର କଲେ ସାଧାରଣଃ ଅସ୍ଥି କ୍ଷୟ, ଦୂର୍ବଳତା, କ୍ୟାଣ୍ଡିଡିଆସିସ୍ ଓ ସ‌ହଜ ଆଘାତ/ବ୍ରୁଇ ହୁଏ । ଗର୍ଭସ୍ଥ ଶିଶୁକୁ ହାନୀ ହୁଏ ଦୀର୍ଘକାଳ ଧରି ଏହା ବ୍ୟବ‌ହାର କଲେ ବା ଗର୍ଭାବସ୍ଥାର ପ୍ରଥମ ଭାଗରେ କିନ୍ତୁ ଶେଷ ଭାଗରେ ଅଳ୍ପ ଦିନର ବ୍ୟବ‌ହାରରେ ବିପଦ ନ ଥାଏ । ପ୍ରେଡନିସୋଲୋନ ଏକ ଗ୍ଲୁକୋକର୍ଟିକଏଡ   ଯାହା ହାଇଡ୍ରୋକର୍ଟିଜୋନରୁ  ( ବା ) ତିଆରି ହୁଏ  । ସନ ୧୯୫୫ରେ ପ୍ରେଡନିସୋଲୋନ ଆବିଷ୍କୃତ ହୋଇ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ୦.୦୧ରୁ ୦.୦୨ ଆମେରିକୀୟ ଡଲାର ।
କ୍ଲେପ୍ଟୋମାନିଆ  ଏକପ୍ରକାର ମାନସିକ ରୋଗ, ଯେଉଁଥିରେ ଲୋକଟିକୁ ଚୋରି କରିବାକୁ ଅତ୍ୟଧିକ ଇଚ୍ଛାହୁଏ । ସେ ଏହି ଭାବନାକୁ ନିୟନ୍ତ୍ରଣ କରିପାରେ ନାହିଁ ଓ ଏପରି ଏକ ଜିନିଷ ଚୋରିକରେ, ଯାହା ହୁଏତ ତା ପାଇଁ ଅଦରକାରୀ ହୋଇଥାଏ କିମ୍ବା ତା ର କୌଣସି ଆର୍ଥିକ ଲାଭ ହୁଏନାହିଁ । ଏହିସବୁ ଜିନିଷକୁ ସେ ଗୋପନୀୟ ଭାବେ ଫେରାଇ ଦିଏ, ବାଣ୍ଟି ଦିଏ କିମ୍ବା ଲୁଚାଇ ରଖେ । ଅଧିକାଂଶ ରୋଗୀମାନଙ୍କର ଏହିସବୁ ଜିନିଷ କିଣିବାକୁ ଅର୍ଥ ଥିଲେ ମଧ୍ୟ ଚୋରି କରନ୍ତି । ସେମାନଙ୍କର ମନ ଚୋରି କରିବା ପୂର୍ବରୁ ଅତ୍ୟଧିକ ଅସ୍ଥିର ରହେ । ମାତ୍ର ଏହି କାର୍ଯ୍ୟ ସରିବା ପରେ ଅସ୍ଥିରତା କମିଯାଏ । କେତେଜଣ ନିଜକୁ ଦୋଷୀ ଭାବନ୍ତି ଓ ମନ ଖରାପ କରନ୍ତି । ଅଧିକାଂଶ ରୋଗୀ ପୂର୍ବରୁ ଯୋଜନା ନ କରି ଚୋରି କରିଥାନ୍ତି । ପ୍ରଭାବ ଏହା ପ୍ରାୟ କିଶୋର ବୟସରେ ଆରମ୍ଭ ହୋଇଥାଏ । ପୁରୁଷମାନଙ୍କ ଅପେକ୍ଷା ସ୍ତ୍ରୀଲୋକମାନଙ୍କଠାରେ ଏହି ରୋଗ ପ୍ରାୟ ତିନିଗୁଣ ଅଧିକ ଦେଖାଯାଏ । ଏହି ରୋଗଟି ପ୍ରାୟ ଶତକଡ଼ା ୦.୬ ଭାଗ ସାଧାରଣ ଲୋକମାନଙ୍କଠାରେ ଦେଖାଦେଇଥାଏ । ଦୋକାନରେ ଚୋରିକରି ଧରାପଡୁଥିବା ଲୋକଙ୍କଠାରେ ପ୍ରାୟ ୩.୫ରୁ ୨୪ ପ୍ରତିଶତ ଲୋକଙ୍କଠାରେ ଦେଖାଯାଏ । କାରଣ ଶୈଶବ ଅବସ୍ଥାରେ ଅତ୍ୟଧିକ ମାନସିକ ଚାପ ଏହି ରୋଗ ହେବାର ମୁଖ୍ୟ କାରଣ । ନିଜର କୌଣସି ବସ୍ତୁ ହଜିଗଲେ ବା ଆତ୍ମୀୟମାନେ ନିଜଠାରୁ ଦୂରେଇଗଲେ, ସେମାନେ ସହଜରେ ଭୁଲିପାରନ୍ତି ନାହିଁ ଓ ଏହି କ୍ଷତି ପୂରଣ କରିବା ପାଇଁ ଚୋରି କରନ୍ତି । ପିଲାଟିଏ ଯଦି ନିଜକୁ ଅଦରକାରୀ ତଥା ଅବହେଳିତ ମନେକରେ, ସେ ଚୋରି କରିବା ଆରମ୍ଭ କରେ । ଏଥିପାଇଁ ସେ ଯଦି କୌଣସି ଦଣ୍ଡ ବା ଶାସ୍ତି ପାଏ ନାହିଁ, ତା ର ଏହି ବ୍ୟବହାର ବଢ଼ିଯାଏ । ମସ୍ତିଷ୍କରେ ଥିବା ସ୍ନାୟୁରସ ସେରୋଟୋନିନ୍‌ ର ବିଶୃଙ୍ଖଳା ଯୋଗୁଁ ଏହି ରୋଗ ହୋଇପାରେ । ଏହା ବଂଶଗତ ମଧ୍ୟ ହୋଇପାରେ । ଲକ୍ଷଣ ଏହି ରୋଗୀମାନଙ୍କର ଚୋରି କରିବାକୁ ଭାବନା ମନ ଭିତରକୁ ବାରମ୍ବାର ଆସେ । ଏହାକୁ ସେମାନେ ନିୟନ୍ତ୍ରଣ କରିପାରନ୍ତି ନାହିଁ ଏବଂ ଅଦରକାରୀ ଜିନିଷ ଚୋରି କରନ୍ତି । ଏପରି କାର୍ଯ୍ୟ କରିଥିବାରୁ କେତେଜଣଙ୍କୁ ଭୟ ଓ ଦୁଃଖ ଲାଗେ । ନିଜକୁ ଦୋଷୀ ଭାବନ୍ତି ଓ ଲଜ୍ଜିତ ମନେକରନ୍ତି । ଆତ୍ମୀୟମାନଙ୍କ ସହିତ ଠିକ୍‌ଭାବେ ସମ୍ପର୍କ ରଖିପାରନ୍ତି ନାହିଁ । ନିଜର ବ୍ୟକ୍ତିତ୍ୱ ଉପରେ ପ୍ରଭାବ ପକାଏ । ଅଧିକାଂଶ ରୋଗୀ ଦୋକାନରୁ ଚୋରି କରନ୍ତି, ମାତ୍ର କେତେକ ନିଜର ବନ୍ଧୁ ତଥା ପରିବାରରେ ମଧ୍ୟ ଚୋରି କରିବାକୁ ପଛାନ୍ତି ନାହିଁ । ଅନ୍ୟାନ୍ୟ ମାନସିକ ରୋଗ ଯେପରିକି ନିଶାସେବନ, ଶୂଚିବାଈରୋଗ ଓ ମାନସିକ ବିଷାଦ ସହିତ ଏହି ରୋଗ ଦେଖାଯିବାର ସମ୍ଭାବନା ଅଧିକ । ଚିକିତ୍ସା ଯଦି ଜଣଙ୍କୁ ଏହି ରୋଗ ହୋଇଥାଏ, ସେ ଶୀଘ୍ର ମାନସିକ ରୋଗ ବିଶେଷଜ୍ଞଙ୍କ ପରାମର୍ଶ ନେବା ଉଚିତ୍‌ । ମନସ୍ତାତ୍ତ୍ୱିକ ଚିକିତ୍ସା  ଓ ବ୍ୟାବହାରିକ ଚିକିତ୍ସା  ଏହି ରୋଗରୁ ଉପଶମ ପାଇବାରେ ସାହାଯ୍ୟ କରେ । ଯେଉଁମାନେ ନିଜକୁ ଲଜ୍ଜିତ ଓ ଦୋଷୀ ମନେ କରନ୍ତି, ଏହି ଚିକିତ୍ସା ସେମାନଙ୍କ ପାଇଁ ଅଧିକ ଉପଯୋଗୀ । ସେମାନେ ନିଜର ବ୍ୟବହାରରେ ପରିବର୍ତ୍ତନ ଆଣିବାକୁ ପ୍ରେରିତ ହୁଅନ୍ତି । ମନର ଭାବନାକୁ ନିୟନ୍ତ୍ରଣ କରିବା ପାଇଁ ଔଷଧର ସାହାଯ୍ୟ ମଧ୍ୟ ନିଆଯାଏ । ଏହାକୁ ରୋଗ ବୋଲି ଭାବି ମାନସିକରୋଗ ବିଶେଷଜ୍ଞଙ୍କ ସହିତ ପରାମର୍ଶ କରି ଚିକିତ୍ସା କଲେ, ରୋଗରୁ ଉପଶମ ମିଳିଥାଏ ।
କିରଣ ବେଦୀ  (ଜନ୍ମ:୯ ଜୁନ୍ ୧୯୪୯) ଜଣେ ଅବସର ପ୍ରାପ୍ତ ଭାରତୀୟ ପୋଲିସ ଅଫିସର, ସମାଜସେବୀ, ପୂର୍ବବର୍ତ୍ତୀ ଟେନିସ୍ ଖେଳାଳୀ ଓ ରାଜନେତ୍ରୀ ଏବଂ ବର୍ତ୍ତମାନ ପୁଡୁଚେରୀର ଲେଫ୍ଟନାଣ୍ଟ ଗଭର୍‌ନର୍ ଅଟନ୍ତି । ସେ ହେଉଛନ୍ତି ଭାରତର ପ୍ରଥମ ଆଇ ପି ଏସ୍ ଅଫିସର। ୩୫ ବର୍ଷ ପରେ ୨୦୦୭ ମସିହାରେ ବ୍ୟୁରୋ ଅଫ୍ ପୋଲିସ୍ ରିସର୍ଚ ଆଣ୍ଡ ଡେଭଲପ୍‌ମେଣ୍ଟର ଜେନେରାଲ୍‌ ଡାଇରେକ୍ଟର ଭାବେ କିରଣ ତାଙ୍କ ପୋଲିସ୍ ଚାକିରିରୁ ଅବସର ନେଇଥିଲେ। ୧୯୬୬ ମସିହାରେ କିରଣ ତାଙ୍କ ତରୁଣ ବୟସରେ ଜାତୀୟ ଟେନିସ୍ ଖେଳରେ ବିଜୟୀ ହୋଇଥିଲେ। ୧୯୬୫ରୁ ୧୯୭୮ ମସିହା ମଧ୍ୟରେ ସେ ଜାତୀୟ ସ୍ତରରେ ଓ ରାଜ୍ୟ ସ୍ତରରେ ଚାମ୍ପିୟାନ ହୋଇ ବହୁତ ଉପାଧି ପାଇସାରିଥିଲେ। ବେଦୀ ଆଇ ପି ଏସ୍ରେ ଯୋଗ ଦେବା ପରେ ଦିଲ୍ଲୀ, ଗୋଆ,ଚଣ୍ଡୀଗଡ଼ ଓ ମିଜୋରାମରେ ପୋଲିସ୍ ଅଫିସର୍ ଭାବେ କାର୍ଯ୍ୟ କରିଛନ୍ତି। ଦିଲ୍ଲୀର ଚାଣକ୍ୟପୁରୀ ଅଞ୍ଚଳରେ ସେ ପ୍ରଥମେ ଆସିସ୍‌ଷ୍ଟାଣ୍ଟ ସୁପରିଟେଣ୍ଟ ଅଫ୍ ପୋଲିସ୍ ହିସାବରେ ଯୋଗ ଦେଇ ତାଙ୍କ ଭବିଷ୍ୟତର ଶୁଭାରମ୍ଭ କରିଥିଲେ ଓ ୧୯୮୯ ମସିହାରେ ସେ ପ୍ରେସିଡେଣ୍ଟ୍‌ସ୍ ପୋଲିସ୍ ମେଡାଲ ପାଇଥିଲେ। ଏହାପରେ ସେ ପଶ୍ଚିମ ଦିଲ୍ଲୀ ଆଡକୁ ମୁହାଁଇ ମହିଳାମାନଙ୍କ ପ୍ରତି ହେଉଥିବା ଅପରାଧକୁ କମାଇଥିଲେ। ପରବର୍ତ୍ତୀକାଳରେ ସେ ଟ୍ରାଫିକ ପୋଲିସ ଅଫିସର୍ ହିସାବରେ ଦିଲ୍ଲୀରେ ୧୯୮୨ ଏସିଆନ୍ ଗେମ୍ ଓ ଗୋଆର ୧୯୮୩ ରେ ଟ୍ରାଫିକ ବ୍ୟବସ୍ଥାର ଆୟୋଜନ କରିଥିଲେ। ଡିସିପି ହିସାବରେ ଉତ୍ତର ଦିଲ୍ଲୀରେ ସେ ଔଷଧ ଅପବ୍ୟବାହାରକୁ ନେଇ ଏକ ପ୍ରଚାର କଲେ। ୧୯୯୩ ମସିହା ମେ ' ମାସରେ ସେ ଇନ୍ସପେକ୍ଟର ଜେନେରାଲ୍ ହିସାବରେ ଯୋଗ ଦେଇଥିଲେ। ସେ ତିହାର ଜେଲ୍ରେ ବହୁ ସୁଧାର ଆଣିଥିଲେ ଯେଉଁଟାକି ତାଙ୍କୁ ବହୁତ ପ୍ରଶଂସାର ପାତ୍ର କରିଥିଲା ଓ ସେଥିପାଇଁ ସେ ରାମୋନ ମାଗସେସେ ପୁରସ୍କାର ମଧ୍ୟ ପାଇଥିଲେ। ୨୦୦୩ ମସିହାରେ ବେଦୀ ସେକ୍ରେଟାରୀ ଜେନେରାଲ ଅଫ୍ ୟୁନାଇଟେଡ ନେସନ୍‌ରେ ଭାରତର ପ୍ରଥମ ମହିଳା ପୋଲିସ ଉପଦେଶଦାତା ସାଜିଥିଲେ। ୨୦୦୭ ମସିହାରେ ସେ ସାମାଜିକ କାର୍ଯ୍ୟ ପ୍ରତି ଓ ଲେଖାଲେଖି ପ୍ରତି ମନବଳାଇ ପୋଲିସ୍ ଚାକିରିରୁ ଅବସର ନେଇଥିଲେ। ୨୦୦୮ରୁ ୨୦୧୧ ମସିହା ମଧ୍ୟରେ ସେ ଏକ କୋର୍ଟ ସୋ ଆୟୋଜନ କରିଥିଲେ ଯାହାର ନାଁ ଆପ୍‌କି କଚେରୀ। ୨୦୧୧ ମସିହାରେ ଦୁର୍ନୀତି ବୋରଧରେ ସେ ଜଣେ ଟାଣୁଆ ନେତ୍ରୀ ଥିଲେ ଓ ୨୦୧୫ ମସିହାରେ ଭାରତୀୟ ଜନତା ପାର୍ଟି ସେ ଯୋଗଦାନ ଦେଇଥିଲେ। ୨୦୧୫ ଦିଲ୍ଲୀ ବିଧାନ ସଭା ନିର୍ବାଚନରେ ସେ ଦଳର ମନ୍ତ୍ରୀପଦ ପାଇ ପ୍ରତିଯୋଗିତା ପରାଜିତ ହୋଇଥିଲେ। ଏହାପରେ ୨୦୧୬ ମସିହା ମେ ' ୨୨ ତାରିଖରେ ସେ ପୁଡୁଚେରୀର ଲେଫ୍ଟନାଣ୍ଟ ଗଭର୍ ‌ନର୍ ହିସାବରେ ନିଯୁକ୍ତି ପାଇଥିଲେ। ପ୍ରାଥମିକ ଜୀବନ ଓ ଶିକ୍ଷା ବେଦୀ ୧୯୪୯ ମସିହା ଜୁନ ମାସ ୯ ତାରିଖରେ ଅମୃତସରଠାରେ ଏକ ପଞ୍ଜାବୀ ବ୍ୟବସାୟୀ ପରିବାରରେ ଜନ୍ମ ଗ୍ରହଣ କରିଥିଲେ। ପ୍ରକାଶ ଲାଲ ପେଶୱାରିଆ ଓ ପ୍ରେମ ଲତାଙ୍କ ଦ୍ୱିତୀୟ ସନ୍ତତି ଥିଲେ। ତାଙ୍କ ତିନି ଭଉଣୀ ଥିଲେ ଶଶୀ, ରିତା ଓ ଅନୁ।
ବିଧୁଭୁଷଣ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଝିଅଟି ସୀତା ପରି ୧୯୮୩ ମସିହାରେ ମୁକ୍ତିଲାଭ କରିଥିଲା । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ବିଜୟ ମହାନ୍ତି ଜୟୀରାମ ସାମଲ ସୁଧାରାଣୀ ଜେନା ଗୀତ ଓ ସଙ୍ଗୀତ ଏହି କଥାଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ସରୋଜ ପଟ୍ଟନାୟକ । ପ୍ରଣବ ପଟ୍ଟନାୟକ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଅକ୍କି ଆଲୁର, ଦକ୍ଷିଣ ଭାରତୀୟ ରାଜ୍ୟ କରଣାତକର ଏକ ଗ୍ରାମ । .ଏହା ହାଭେରୀ ଜିଲ୍ଲାର ହଙ୍ଗଳ ତାଲୁକରେ ଅବସ୍ଥିତ । ଜନସଂଖ୍ୟା 2011 ଜନଗଣନା ଅନୁସାରେ ଏଠାରେ 2565 ପରିବାରରେ ସମୁଦାୟ 12,294 ଜଣ ରହନ୍ତି , ଯାହା ମଧ୍ୟରୁ ପୁରୁଷ ସଂଖ୍ୟା 6217 ଓ ମହିଳା ସଂଖ୍ୟା 6077 । 6 ବର୍ଷରୁ କମ ସଂଖ୍ୟା ଏଠାରେ 1548 । ଏଠାରେ ସାକ୍ଷ୍ୟରତା ହାର 86.65 ଥିଲା , ଯାହା ଜାତୀୟ ହାରଠାରୁ ବହୁ ଉର୍ଦ୍ଧରେ ରହିଥିଲା । . ଇତିହାସ 1977 ମସିହାରେ ଏହି ଗ୍ରାମ ହଠାତ ଜାତୀୟ ନଜରକୁ ଆସିଥିଲା ଓ ବିରାଟ ଏଇତିହାସିକ ତଥ୍ୟ ବିଷୟରେ ସମସ୍ତେ ଅବଗତ ହେଇଥିଲେ । ଏଠାରେ ଏକ ଚାଷ ଜମି ମଧ୍ୟରୁ 46ଟି  " "  ନାମକ ରୋମାନ ରାଜୁତି ସମୟର ସ୍ୱର୍ଣ୍ଣ ମୁଦ୍ରା ମିଳିଥିଲା । ସେଥିରେ ରୋମାନ ରାଜାଙ୍କ ମୁଣ୍ଡର ଚିତ୍ର ଖୋଦିତ ଥିଲା । ଏହାଦ୍ୱାରା ଅନୁମାନ କରାଯାଏ ଯେ ଅତି ପ୍ରାଚୀନ କାଳରେ ଏହି ଅଞ୍ଚଳରେ ରୋମାନ ଉପସ୍ଥିତି ଥିଲା । ତେବେ ଏହା ଉପରେ ଅଧିକ ପୁରାତତ୍ତ୍ୱିକ ଅନୁସନ୍ଧାନ ତଥା ଆହୁରି ଅନେକ ସ୍ଥାନରେ ଖନନ କାର୍ଯ୍ୟ ହେଲେ ବିଶେଷ କଥା ଜଣାପଡିବ । ସ୍ୱର୍ଣ୍ଣ ମୁଦ୍ରାଗୁଡ଼ିକ କର୍ଣାଟକର ମିଉଜିଆମରେ ରଖା ଯାଇଛି ।
ଛାଞ୍ଚ: ବୋଲି କୁହାଯାଏ। ୱାଘା  ପଞ୍ଜାବୀ  :    , ହିନ୍ଦୀ :    , ଉର୍ଦ୍ଦୁ:   ଗାଁ ରୋଡ଼ ସୀମାନ୍ତରେ ଅବସ୍ଥିତ,ଜିନିଷ ପତ୍ର ପରିବହନ ଏବଂ ରେଲୱେ ଷ୍ଟେସନ ଇଣ୍ଡିଆ ଏବଂ ପାକିସ୍ତାନ ମଧ୍ୟରେ , ଏବଂ ଗ୍ରାଣ୍ଡ ଟଙ୍କ ରୋଡ଼ ଅମୃତସର, ପଞ୍ଜାବ, ଭାରତ,ଓ ଲାହୋର, ପଞ୍ଜାବ, ପାକିସ୍ତାନ ଦୁଇ ସହର ମଧ୍ୟ ଦେଇ ଯାଇଅଛି। ସୀମାନ୍ତ 24  (15 ) ଲାହୋରଠାରୁ ଏବଂ 32  (20 ) ଅମୃତସରଠାରୁ ।ଏହା ମଧ୍ୟ ସୀମାନ୍ତ ଗାଁ ଅଟାରୀଠାରୁ 3  1.9
ଜାଭା ସାଗର  (ଇଣ୍ଡୋନେସିଆ: ଲାଉଟ୍ ଜାୱା) ହେଉଛି ସୁଣ୍ଡା ମହୀସୋପାନରେ ଥିବା ଏକ ବିସ୍ତୃତ ଗଭୀର ସମୁଦ୍ର  । ଏହା ଉତ୍ତରରେ ଇଣ୍ଡୋନେସିଆର ବୋର୍ଣ୍ଣିଓ ଦ୍ୱୀପପୁଞ୍ଜ, ଦକ୍ଷିଣରେ ଜାଭା, ପଶ୍ଚିମରେ ସୁମାତ୍ରା ଦ୍ୱୀପ ଏବଂ ପୂର୍ବରେ ସୁଲାୱେସି ଦ୍ୱୀପ ମଧ୍ୟରେ ଅବସ୍ଥିତ  ଏହାର ଉତ୍ତର-ପଶ୍ଚିମ ଦିଗରେ କରିମାଟା ପ୍ରଣାଳିଦ୍ୱାରା ଦକ୍ଷିଣ ଚୀନ ସାଗର ସହିତ ସଂଯୁକ୍ତ । ଏହା ପଶ୍ଚିମ ପ୍ରଶାନ୍ତ ମହାସାଗରର ଏକ ଅଂଶ । ଭୂଗୋଳ ଜାଭା ସାଗର, ଜାଭା ଏବଂ ବୋର୍ଣ୍ଣିଓ ଦ୍ୱୀପପୁଞ୍ଜ ମଧ୍ୟରେ ଅବସ୍ଥିତ ପଶ୍ଚିମ ପ୍ରଶାନ୍ତ ମହାସାଗରର ଏକ ଅଂଶ  ଏହାର ଉତ୍ତରରେ ବୋର୍ଣ୍ଣିଓ  (କାଲିମାନ୍ଟାନ୍), ଉତ୍ତର-ପୂର୍ବରେ ମାକାସର ପ୍ରଣାଳୀର ଦକ୍ଷିଣ ସୀମା, ସେଲିବେସ୍ ସମୁଦ୍ର, ଫ୍ଲୋରେସ୍ ସମୁଦ୍ର ଏବଂ ବାଲି ସମୁଦ୍ର, ଦକ୍ଷିଣରେ ଜାଭା ଦ୍ୱୀପ, ଦକ୍ଷିଣ-ପଶ୍ଚିମ ଦିଗରେ ସୁଣ୍ଡା ପ୍ରଣାଳି ଏବଂ ପଶ୍ଚିମରେ ସୁମାତ୍ରା ଦ୍ୱୀପ , ଉତ୍ତର-ପଶ୍ଚିମରେ ବାଙ୍ଗକା ଏବଂ ବେଲିଟୁଙ୍ଗ ଦ୍ୱୀପ  (ଦକ୍ଷିଣ ଚୀନ ସାଗରର ସୀମା) ଅବସ୍ଥିତ । ଜାଭା ସାଗର ୧,୭୯୦,୦୦୦ ବର୍ଗ କିଲୋମିଟର  (୬୯୦,୦୦୦ ବର୍ଗ ମାଇଲ) ସୁଣ୍ଡା ମହୀସୋପାନର ଦକ୍ଷିଣ ଭାଗକୁ ଆବୃତ କରେ  ।ଏହା ଏକ ସ୍ୱଳ୍ପଗଭୀର ସମୁଦ୍ର, ଏହାର ହାରାହାରି ଗଭୀରତା ୪୬ ମିଟର  ୧୫୧ ଫୁଟ  । ଏହା ପୂର୍ବରୁ-ପଶ୍ଚିମକୁ ପ୍ରାୟ ୧,୬୦୦ କିଲୋମିଟର  (୯୯୦ ମାଇଲ) ଦୀର୍ଘ ଏବଂ ଉତ୍ତରରୁ-ଦକ୍ଷିଣ ଦୈର୍ଘ୍ୟ ୩୮୦ କିଲୋମିଟର  ୨୪୦ ମାଇଲ । ଏହାର ସମୁଦାୟ କ୍ଷେତ୍ରଫଳ ୩୨୦,୦୦୦ ବର୍ଗ କିଲୋମିଟର  ୧୨୦,୦୦୦ ବର୍ଗ ମାଇଲ  । ଶେଷ ବରଫ ଯୁଗର ଶେଷରେ ସମୁଦ୍ର ପତ୍ତନ ବୃଦ୍ଧି ପାଇ ଏହା ସୃଷ୍ଟି ହୋଇଥିଲା। ସମୁଦ୍ର ତଳର ପ୍ରାୟ ସମତଳତା ଏବଂ ଡ୍ରେନେଜ ଚ୍ୟାନେଲଗୁଡିକର ଉପସ୍ଥିତି  (ଦ୍ୱୀପ ନଦୀ ମୁହାଣରେ ଚିହ୍ନିତ) ସୂଚାଇଥାଏ ଯେ ସୁଣ୍ଡା ସେଲଫ ଏକଦା ଏକ ସ୍ଥିର, ଶୁଷ୍କ, ସମତଳ ଜମି ଥିଲା ଯାହା ମଧ୍ୟରେ କିଛି ମୋନାଡନକ୍  (ଗ୍ରାନାଇଟ୍ ପାହାଡ ଯାହା ବର୍ତ୍ତମାନର ଦ୍ୱୀପପୁଞ୍ଜ ଗଠନ କରେ) ଛିଡା ହୋଇ ରହିଥିଲା  । ଅର୍ଥନୈତିକ ପ୍ରଭାବ ସମୁଦ୍ରର ଦକ୍ଷିଣ ଭାଗର ଭୂତାତ୍ତ୍ୱିକ ଗଠନ ଉତ୍ତର ଜାଭା ସହିତ ସମାନ ଭାବରେ ଗୃହିତ, ଯେଉଁଠାରେ ଖଣିଜତୈଳ ଖଣିଗୁଡିକ ସମୁଦ୍ର ତଳେ ମିଳିଥାଏ । ଦକ୍ଷିଣ-ପୂର୍ବ କାଲିମାନ୍ତାନର ଜଳରେ ମଧ୍ୟ ଖଣିଜତୈଳ ମିଳିବା ସମ୍ଭାବନା ଅନୁକୂଳ ଅଟେ । ପେଟ୍ରୋଲିୟମ ଏବଂ ପ୍ରାକୃତିକ ଗ୍ୟାସ ପାଇଁ ସଫଳ ଅନୁସନ୍ଧାନର ସ୍ଥାନ ଭାବରେ ଜାଭା ସାଗର ଇଣ୍ଡୋନେସିଆର ରପ୍ତାନି ଅର୍ଥନୀତିର ଆଧାର ହୋଇପାରିଛି  ଜାଭା ସାଗରରେ ମତ୍ସ୍ୟୌତ୍ପାଦନ ଏକ ଗୁରୁତ୍ୱପୂର୍ଣ୍ଣ ଅର୍ଥନୈତିକ କାର୍ଯ୍ୟକଳାପ  ଏହି ଅଞ୍ଚଳରେ ୩୦୦୦ରୁ ଅଧିକ ପ୍ରଜାତିର ସାମୁଦ୍ରିକ ଜୀବ ଦେଖିବାକୁ ମିଳେ। କରିମୁଞ୍ଜାୱା ପରି ଅଞ୍ଚଳରେ ଅନେକ ଜାତୀୟ ଉଦ୍ୟାନ ଅବସ୍ଥିତ  ଇଣ୍ଡୋନେସିଆ ରାଜଧାନୀ ଜାକର୍ତ୍ତାର ଉତ୍ତରରେ ସହସ୍ର ଦ୍ୱୀପ ବିଶିଷ୍ଠ ଦ୍ୱୀପପୁଞ୍ଜ ଅବସ୍ଥିତ । ଜାଭା ସାଗର ଏକ ଲୋକପ୍ରିୟ ପର୍ଯ୍ୟଟନ ସ୍ଥଳୀ । ଏଠାରେ ସ୍କୁବା ଡାଇଭିଙ୍ଗ୍ଦ୍ୱାରା ଜଳମଗ୍ନ ଗୁମ୍ଫା, ପ୍ରବାଳ, ସ୍ପଞ୍ଜ ଏବଂ ଅନ୍ୟାନ୍ୟ ସାମୁଦ୍ରିକ ଜୀବକୁ ଅନୁସନ୍ଧାନ ଏବଂ ଫଟୋଗ୍ରାଫ୍ କରିବାର ସୁଯୋଗ ପ୍ରଦାନ କରେ । ଇତିହାସ ଦ୍ୱିତୀୟ ବିଶ୍ୱଯୁଦ୍ଧର ସବୁଠାରୁ ଘମଘୋଟ ନୌସେନା ଯୁଦ୍ଧ ମଧ୍ୟରୁ ଅନ୍ୟତମ ଯୁଦ୍ଧ ଜାଭା ସାଗରରେ ଘଟିଥିଲା । ଜାପାନ ଆକ୍ରମଣରୁ ଜାଭାକୁ ରକ୍ଷା କରିବାକୁ ଚେଷ୍ଟା କରୁଥିବା ନେଦରଲ୍ୟାଣ୍ଡ, ବ୍ରିଟେନ, ଅଷ୍ଟ୍ରେଲିଆ ଏବଂ ଯୁକ୍ତରାଷ୍ଟ୍ରର ନୌସେନା ବାହିନୀ ପ୍ରାୟ ଧ୍ୱଂସ ହୋଇଯାଇଥିଲା । ଏହା ଫେବୃଆରୀରୁ ମାର୍ଚ୍ଚ ୧୯୪୨ ପର୍ଯ୍ୟନ୍ତ ଚାଲିଥିଲା ।
ଯୋଗେଶ ଚନ୍ଦ୍ର ରାଉତ  (୨ ଡିସେମ୍ବର ୧୯୨୫ - ୧୨ ସେପ୍ଟେମ୍ବର ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଯୋଗେଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ୧୯୫୭, ୧୯୬୭, ୧୯୭୪ ଓ ୧୯୮୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍କୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୪ର୍ଥ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଯୋଗେଶ ଚନ୍ଦ୍ର ରାଉତ ୧୯୨୫ ମସିହାର ଡିସେମ୍ବର ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଯୁଧିଷ୍ଠୀର ରାଉତ ଏବଂ ପତ୍ନୀଙ୍କ ନାମ ପାଟରାଣୀ ଦେବୀ । ଯୋଗେଶଙ୍କର ଶିକ୍ଷାଗତ ଯୋଗ୍ୟତା ଥିଲା ଏମ୍.ବି.ବି.ଏସ୍. । ରାଜନୈତିକ ଜୀବନ ଯୋଗେଶ ଚନ୍ଦ୍ର ରାଉତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଯୋଗେଶ ଚନ୍ଦ୍ର ରାଉତ ୨୦୦୯ ମସିହାର ସେପ୍ଟେମ୍ବର ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।
ସାକିଟୁଜୁମାବ ଗୋଭିଟେକାନ, ଏକ ବିକ୍ରୟ ନାମ ଟ୍ରୋଡେଲଭି, ହେଉଛି ଏକ ଔଷଧ ଯାହା ତ୍ର-ବିଯୁକ୍ତାତ୍ମକ ସ୍ତନ କର୍କଟ  (ଟ୍ରିପଲ୍-ନେଗେଟିଭ୍ ସ୍ତନ କର୍କଟ) ଏବଂ ୟୁରୋଥେଲିଆଲ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯେତେବେଳେ କର୍କଟ ବ୍ୟାପି ଯାଇଥାଏ ଏବଂ ଅନ୍ୟାନ୍ୟ ଚିକିତ୍ସା ବିଫଳ ହୋଇଥାଏ । ଏହା ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ନିମ୍ନ ନିଉଟ୍ରୋଫିଲ୍ ସ୍ତର, ତରଳ ଝାଡ଼ା, ଥକ୍କା, ସ୍ୱଳ୍ପ ଲୋହିତ ରକ୍ତ କଣିକା, ବାନ୍ତି, କେଶ ଝଡ଼ିବା, କୋଷ୍ଠକାଠିନ୍ୟ, ଅରୁଚି, ରାସ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନୁର୍ବରତା ଏବଂ ଆନାଫାଇଲାକ୍‌ସିସ ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟ୍ରୋପ-୨-ନିର୍ଦ୍ଦେଶିତ  ( -2- ) ଆଣ୍ଟିବଡି ଯାହା ଟୋପୋଆଇସୋମରେଜ ଇନହିବିଟର ସହିତ ଯୋଡ଼ି ହୋଇ ରହିଛି  । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ କ୍ଷେତ୍ରରେ ବ୍ୟବହାର ପାଇଁ ସାକିଟୁଜୁମାବ ଗୋଭିଟେକାନ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ଯୋଗାଣ ଅଭାବ ହେତୁ ଏହା ୟୁରୋପରେ ଉପଲବ୍ଧ ନୁହେଁ । ଏହାର ଚିକିତ୍ସା ପାଇଁ ୭୦ କିଲୋଗ୍ରାମ ବ୍ୟକ୍ତିଙ୍କ ପାଇଁ ୨୦୨୧ ସୁଦ୍ଧା ବର୍ଷକୁ ପ୍ରାୟ ୩୧୦,୫୦୦ ଡଲାର ଖର୍ଚ୍ଚ ହୋଇଥାଏ ।
ବିଜୁ କୃଷକ କଲ୍ୟାଣ ଯୋଜନା, ବା ଭାରତୀୟ ରାଜ୍ୟ ଓଡ଼ିଶାର କୃଷକମାନଙ୍କ ଶ୍ୱାସ୍ୟ ବୀମା ଯୋଜନା , ଯାହା ଓଡ଼ିଶା ସରକାରଙ୍କଦ୍ୱାରା ରାଜ୍ୟର କୃଷକ ମାନଙ୍କ କଲ୍ୟାଣ ପାଇଁ ପ୍ରଣଯନ କରାଯାଇଛି । ଏହି ଯୋଜନା ଓଡ଼ିଶା ସରକାରଙ୍କ ମୁଖ୍ୟମନ୍ତ୍ରୀନବୀନ ପଟ୍ଟନାୟକଙ୍କଦ୍ୱାରା ଅନୁଗୁଳଠାରେ କୃଷକ ମାନଙ୍କ ଶ୍ୱାସ୍ୟ ଓ ଦୁର୍ଘଟଣା ଜନିତ ବିପତ୍ତି ବେଳେ ସହାୟତା ଦେବା ପାଇଁ ପ୍ରଣୟନ କରାଯାଇଥିଲା ।ଏହି ଯୋଜନା ଅନ୍ତର୍ଗତ ବ୍ୟବସ୍ଥାରେ ରାଜ୍ୟର ବିଭିନ୍ନ ଜିଲ୍ଲାରେ ଥିବା ଅନେକ ହସ୍ପିଟାଲ , ଗୋଷ୍ଠୀ ଶ୍ୱାସ୍ୟ କେନ୍ଦ୍ରକୁ ସଂଯୋଗ କରାଯାଇ କୃଷକ ମନକୁ ସ୍ୱଳ୍ପ ଖରଚରେ ଶ୍ୱାସ୍ୟ ସେବା ପ୍ରଦାନ କରାଯାଉଛି । ଓଡ଼ିଶାର କୃଷକ ଓଡ଼ିଶା ଏକ କୃଷି ପ୍ରଧାନ ରାଜ୍ୟ ରହିଆସିଛି । ଓଡ଼ିଶାର ପ୍ରାୟ ୮୩ % ଲୋକ ସାଧାରଣତଃ କୃଷି ଉପରେ ପ୍ରତ୍ୟକ୍ଷ ବା ପରୋକ୍ଷ୍ୟ ଭାବରେ ନିର୍ଭରଶୀଳ । କିନ୍ତୁ ଓଡ଼ିଶାର ଅନେକ ଅଞ୍ଚଳରେ ପର୍ଯ୍ୟାପ୍ତ ଜଳସେଚନର ସୁବିଧା ନ ଥିବାରୁ ଅନେକ ସମୟରେ ଅନାବୃଷ୍ଟି କାରଣରୁ ମରୁଡି ଗ୍ରସ୍ତ ହେଇଥାଏ ଓ ତାହା ଫଳରେ କୃଷି ବ୍ୟାଘ୍ରାତ ହେଇଥାଏ ଓ କୃଷକ ମାନଙ୍କ ଆର୍ଥିକ ମାନଦଣ୍ଡ ଦୁର୍ବଳ ହେଇଥାଏ । ଏହି କୃଷକମାନେ ବର୍ତ୍ତମାନର ବ୍ୟୟ ବହୁଳ ଚିକିସ୍ଥା ସେବା ପାଇବାରୁ ବଞ୍ଚିତ ହେଇଥାନ୍ତି । ତେଣୁ ଓଡ଼ିଶା ସରକାର ଏହାର ପ୍ରତିକାର ପାଇଁ ଏହି ଯୋଜନାର ପ୍ରଣଯନ କରିଥିଲେ । ସାମିଲ ହେଇଥିବା କୃଷକ ଓ ଅର୍ଥ ବ୍ୟବସ୍ଥା ବର୍ତ୍ତମାନ ସୁଦ୍ଧା ଏହି ଯୋଜନାରେ ଓଡ଼ିଶାର ୫୭,୬୦,୫୦୫ ଜଣ କୃଷକ ଓ ତାଙ୍କ ଉପରେ ନିର୍ଭରଶୀଳ ପରିବାରର ଲୋକଙ୍କୁ ସାମିଲ କରାଯାଇଛି । ଏଥିପାଇଁ ଓଡ଼ିଶା ସରକାର ୨୮୭.୧୫ କୋଟି ଟଙ୍କାର ଅର୍ଥ ପ୍ରିମିୟମ ଆକାରରେ ବୀମା କମ୍ପାନୀମାନଙ୍କୁ ପ୍ରଦାନ କରିଛନ୍ତି । ୧୯୧୩ ମସିହାରେ ଲାଗୁ କରାଯାଇଥିବା ଏହି ଯୋଜନାରେ ଦୁଇଟି ପର୍ଯ୍ୟାୟରେ ଯଥାକ୍ରମେ ୨୫,୬୧,୫୦୨ ଏବଂ ୩୧,୯୮,୯୦୨ କୃଷକ ପରିବାର ବ୍ୟକ୍ତିଙ୍କୁ ବୀମା ପରିସର ଭୁକ୍ତ କରାଯାଇଥିଲା । ଏହି ସମୟ ମଧ୍ୟରେ ୨,୭୮,୨୧୨ ଜଣ କୃଷକ ପରିବାର ବ୍ୟକ୍ତିଙ୍କୁ ବୀମା କମ୍ପାନୀଦ୍ୱାରା ୧୩୬,୩୮,୦୫ ,୪୧୮ ଟଙ୍କାର ସହାୟତା ପ୍ରଦାନ କରାଯାଇଥିଲା । ଏହି ଯୋଜନାରେ ସାମିଲ ହେବା ପାଇଁ କୃଷକ ମାନଙ୍କୁ ବାର୍ଷିକ ୩୦ ଟଙ୍କା ଦେଇ ପଞ୍ଜୀକୃତ କରିବାକୁ ହୁଏ ଓ ଏହାଦ୍ୱାରା ସେମାନେ ବାର୍ଷିକ ୩୦,୦୦୦ ଟଙ୍କାର ଶ୍ୱାସ୍ୟ ସେବା ବା ଦୁର୍ଘଟଣା ଜନିତ ସେବା ପାଇ ପାରିବେ ।
ରାଣୀ ମୁର୍ମୁ  (ଜନ୍ମ ୧୯୮୮) ଜଣେ ଭାରତୀୟ ଇଞ୍ଜିନିୟର ଓ ସାନ୍ତାଳୀ-ଭାଷୀ ଲେଖକ  । ୨୦୧୮ରେ ତାଙ୍କର ପୁସ୍ତକ ହୋପୋନ୍ ମା.ୟାଃ କୁକ୍ମୁ   ପାଇଁ ସେ ସାହିତ୍ୟ ଏକାଡେମୀର ଯୁବ ପୁରସ୍କାର ଲାଭକରିଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ମୁର୍ମୁ ୧୯୮୮ ମସିହାରେ ଜାମସେଦପୁର ଦେଓଘରଠାରେ ଜନ୍ମଗ୍ରହଣ କରିଥିଲେ । ସୀତା ମୁର୍ମୁଙ୍କ ଓ ବୁଧ୍ରାୟ ମୁର୍ମୁ ତାଙ୍କର ମାତା ଓ ପିତା । ସେ ୨୦୧୧ରେ ରାଞ୍ଚି ବିଶ୍ୱବିଦ୍ୟାଳୟରେ ରାଜନୀତି ବିଜ୍ଞାନରେ ସ୍ନାତକ କରିଥିଲେ । ତାଙ୍କ ପିତା ବୁଧ୍ରାୟ ମୁର୍ମୁ ୨୦୧୦ ମସିହାରେ ସ୍ୱର୍ଣ୍ଣରେଖା ପ୍ରକଳ୍ପରୁ ଅବସର ନେଇଥିଲେ । ସେମାନେ ପିଲାମାନଙ୍କୁ ଅଲ ଚିକି ଲିପିରେ ସାନ୍ତାଳୀ ପଢ଼ିବା ଏବଂ ଲେଖିବା ଶିଖାନ୍ତି । ସାହିତ୍ୟ ରଚନା ମୁର୍ମୁ ସୋସିଆଲ ମିଡିଆରେ ସାନ୍ତାଳୀ ସାହିତ୍ୟ ସଂସ୍ପର୍ଶରେ ଆସି ନିଜେ ସାହିତ୍ୟ ରଚନାରେ ଆଗ୍ରହୀ ହୋଇଥିଲେ । ପ୍ରଥମେ ସେ ଫେସବୁକରେ ସକାରାତ୍ମକ ଚିନ୍ତାଧାରା ବିଷୟରେ ଛୋଟ ପୋଷ୍ଟମାନ ଲେଖୁଥିଲେ  ଫଲୋଅରମାନଙ୍କ ପ୍ରଶଂସାରୁ ଉତ୍ସାହିତ ହୋଇ ସେ ସାହିତ୍ୟ ରଚନାରେ ବେଶୀ ଆଗ୍ରହୀ ହୋଇ କ୍ଷୁଦ୍ରଗଳ୍ପ ଲେଖିବା ଆରମ୍ଭ କଲେ  ସେ ଉଭୟ ଗପ ଓ କବିତା ଲେଖନ୍ତି  ଗପ ଆଦିବାସୀମାନଙ୍କର ମୌଖିକ ସାହିତ୍ୟ ପରମ୍ପରା ଏବଂ ଯୋଗାଯୋଗର ଏକ ପ୍ରଭାବଶାଳୀ ବାଟ ବୋଲି ତାଙ୍କର ଦୃଢ଼ ବିଶ୍ୱାସ  ସେହି ବିଶ୍ୱାସରୁ ସେ ଗୀତ ଏବଂ କବିତା ଅପେକ୍ଷା ଅଧିକ ଗପ ଲେଖିଥାନ୍ତି